ועדת הכלכלה, כנסת 20, פרוטוקול מספר 712, 2018-03-04 13:00

איתן כבל: אנחנו פותחים את הדיון.

איתן כבל: אני מקבל בברכה את השר איוב קרא, שר התקשורת, שמכבד אותנו בנוכחותו.

איתן כבל: הוא גם עקב אחרי הדיון שהיה כאן מחדרו בכנסת.

איתן כבל: הוא מבקש לומר כמה דברים.

איתן כבל: בבקשה, אדוני השר.

איוב קרא: תודה, אדוני היושב-ראש.

איוב קרא: ראשית כל, אני רוצה להודות לך על העבודה המאוד מקצועית, על העבודה המאוד מאתגרת וחשובה במסגרת חוק ההסדרים וחוק התקציב.

איוב קרא: אני חושב שלנגד עיניך האינטרס הציבורי, יחד עם הצוות מימין ומשמאל.

איוב קרא: גם כשהייתי בשליחות בשבוע שעבר עקבתי אחר כל מה שקורה.

איוב קרא: יישר כוח על הרפורמה בציוד.

איוב קרא: אנחנו חושבים שזו רפורמה מאוד חשובה, מאוד - -

איתן כבל: הוא מתכוון לטלגרף, או בשפתנו היום, רפורמת ה-Wi-Fi, כפי שאנחנו קוראים לה היום, שהיא באמת מהפכה גדולה בתחום הזה של התקשורת.

איוב קרא: אני חושב שצריך להמשיך את הרפורמות האלו, צריך לעשות הכל כדי שתהיה הצלחה, כי בכל זאת לא כל יום יש אפשרות להיטיב עם האינטרס הציבורי.

איוב קרא: כמו שנעשתה כאן עבודת קודש בעניין ה-Wi-Fi בשבוע שעבר, אני חושב שגם בנושא של חבילות השידור צריך למצוא מוצא.

איוב קרא: הציבור, כמו גם ליושב-ראש הוועדה, פונה יום יום, שעה שעה כדי למצוא דרך להוזיל את המחירים.

איוב קרא: זה אל"ף-בי"ת.

איוב קרא: אין משהו יותר חשוב מהאינטרס הציבורי, ככה צריך להסתכל על זה.

איוב קרא: הייתה פה הצעה מאוד חשובה.

איוב קרא: היא קצת לא ברורה, כמו שאמר היושב-ראש.

איוב קרא: אני באתי לבקש מכם - הציבור מחכה - להביא בשורה מאוד חשובה בעניין חבילות השידור.

איוב קרא: מאוד חשוב.

איוב קרא: הציבור רוצה לראות את זה.

איוב קרא: אני לא בטוח מה יהיה אם חלילה וחס לא תגיעו להסכמות בעניין של להביא בשורה בעניין חבילות השידור.

איוב קרא: יכול להיות שזה יבוא במסגרת חוק אחר בעוד חודש, מיד אחרי חוק התקציב, אבל יכול להיות שגם לא יבוא, ואז האינטרס הציבורי לא יישמר פה, אנשים ימשיכו לשלם מאות שקלים יום יום, שעה שעה.

איוב קרא: זאת, אני חושב, צריכה להיות האחריות שלכם.

איוב קרא: הציבור מסתכל עליכם ורוצה לראות שמיטיבים איתו, שהאינטרס הציבורי נשמר פה.

איוב קרא: יש שתי אופציות שיכולות לעלות עד שייגמר כל ההליך שאתם מובילים היום.

איוב קרא: אופציה אחת, יידחה הדיון בעניין הזה כדי להביא הצעה מוסכמת עד יום שלישי, ואז זאת תהיה בשורה שתיטיב זמנית עד הרפורמה הכוללת שתכלול בתוכה את הוט, יס ואת כל הדברים האלה.

איוב קרא: הדבר השני, לבוא ולומר שאנחנו רוצים הצעה זמנית עד לדיון המשך בכל הרפורמה עם יס והוט, זאת אומרת, בוועדה תיקבע חבילת יסוד, בסיס, תקראו לה מה שאתם רוצים, שכוללת את עידן פלוס ופלוס פלוס.

איוב קרא: זה הבסיס שעל בסיסו תהיה התחרות.

איוב קרא: בכך אנחנו מביאים בשורה, שלא צריך עוד עשרות או מאות ערוצים בחבילות השונות.

איילת נחמיאס ורבין: מחויבים לחבילת היסוד.

איוב קרא: נכון.

איוב קרא: חבילת היסוד תהיה החבילה שעליה יוסכם כאן בוועדה.

איוב קרא: כך הציבור ייהנה מהוזלת מחיר ניכרת ויישמר האינטרס הציבורי.

<אתי בנדלר: אדוני, אני רוצה, ברשותך, לנסות להבין את ההצעה שלך.

<אתי בנדלר: האם אתה אומר שכל לקוח יקבל תמיד את חבלת היסוד, כשעל גביה החברות, הפלטפורמות יוכלו להציע חבילות מורחבות או ערוצים בדידים?

איוב קרא: או בודדים, כן, ואז יש תחרות בין החברות, בין הפלטפורמות.

איוב קרא: זה יהיה הבסיס הנכון, כי אחרת, חבריי חברי הכנסת, אתם פוגעים בציבור שלם.

איוב קרא: אי אפשר לדעת מתי תהיה הרפורמה הבאה, אם זה בעוד חודש או בעוד שנה.

איילת נחמיאס ורבין: אדוני השר, אמרתי את מה שאתה אמרת.

איוב קרא: אני שמח שאני מכוון לדעת גדולים ממני.

איוב קרא: מאוד חשוב לי שתצא הוועדה לרפורמה.

איוב קרא: אני מקווה שאתם תכבדו את זה, שהאוצר יכבד את זה, שחברי הכנסת.

איוב קרא: זה הבסיס.

איוב קרא: אני מבקש ממך, אדוני היושב-ראש.

איילת נחמיאס ורבין: היסוד הוא הבסיס.

איתן כבל: אני רק רוצה שהנוכחים גם יבינו את ההצעה.

איתן כבל: מה שהשר אומר, ואני מקווה שאני מבין אותו נכון, הוא שיש את חבילת היסוד של עידן פלוס, פלוס קיש, כל אותם אם יהיו.

איתן כבל: הם יהיו מחויבים בכל אחת מן החבילות.

איתן כבל: מעבר לכך, כל לקוח יוכל לבנות לעצמו את החבילה.

איילת נחמיאס ורבין: את החבילה למידותיו.

איתן כבל: לתפור חבילה למידותיו.

איתן כבל: זאת אומרת, אם אני רוצה ספורט, אני אקח לי איזה ערוצים שאני רוצה בספורט או לא אקח.

איתן כבל: אם אני רוצה ערוצי ילדים, אני אקח בערוצי הילדים את מה שאני צריך.

איתן כבל: אם לא, אני לא לוקח.

איתן כבל: זאת הצעתו של השר.

איתן כבל: אתם רוצים להתייחס?

איתן כבל: אדוני השר, שואלת היועצת המשפטית, ואני חושב שזה ברור צריך להיות, שאם היום חבילת היסוד עולה 120, חבילת היסוד החדשה תהיה לא יותר מ-120 שקל.

<אתי בנדלר: לא יכולה להיות פחות.

איוב קרא: פחות.

איתן כבל: ההיפך, היא יכולה להיות פחות, לא יותר.

<אתי בנדלר: אם הם חייבים לתת את ה-120 כך או כך, הם לא יתנו את זה בפחות כסף, בעיקר - -

איוב קרא: אני מדבר על חבילה – אולי אני אטעה ויכעסו עלי – של בין 70 ל-100 שקל.

איוב קרא: זה הכיוון.

<אתי בנדלר: אז אתה צריך להוריד את מחיר חבילת היסוד, שהיא היום 120.

איתן כבל: הוא לא מתייחס לחבילת היסוד.

איוב קרא: אני לא מתייחס לחבילת היסוד.

<אתי בנדלר: סליחה, לכן שאלתי.

<אתי בנדלר: ההצעה, אם הבנתי נכון, כוללת את חבילת היסוד כפתיח.

<אתי בנדלר: על חבילת היסוד אפשר להוסיף: או חבילות נוספות, או - -

איוב קרא: או ערוצים.

<אתי בנדלר: אבל תמיד יש לי את חבילת היסוד.

<אתי בנדלר: זה אומר שאני תמיד צריכה לשלם את ה-120.

איוב קרא: לא יסוד.

איתן כבל: אצלו אין כלום.

איתן כבל: את לא הבנת, אצלו אין יסוד ובסיס.

איוב קרא: זו חבילת כניסה.

איתן כבל: מה שאומר השר, גברתי, כדי שאנחנו נבין - -

<אתי בנדלר: זו חבילת יסוד חדשה שלא קיימת היום?

איתן כבל: לא קיימת.

איוב קרא: חבילת כניסה.

<אתי בנדלר: מי יקבע מה יהיה בתוך חבילת היסוד?

איתן כבל: הוא אומר.

איוב קרא: אמרתי.

<אתי בנדלר: עידן פלוס, פלוס - -

איוב קרא: עידן פלוס.

איוב קרא: אולי עם הפלוס פלוס.

<אתי בנדלר: לא יהיה לזה מחיר מינימום?

איוב קרא: אנחנו נקבע.

<אתי בנדלר: אתה תקבע לזה מחיר מינימום חדש.

איתן כבל: נכון.

<אתי בנדלר: ועל זה אפשר יהיה להוסיף עוד.

נורית קורן: או מסלול חבילות, או מסלול - -

איוב קרא: ככה אנחנו מונעים את המשך התשלום של הציבור בחבילות גדולות שהיום - -

נורית קורן: אדוני השר, צריך לראות שיש שם הפקות מקור, לראות שהחבילות יוזלו, גם של ילדים, ולא שהערוצים הפופולאריים יעלו יותר יקר.

איתן כבל: בוא נלך שלב שלב.

איתן כבל: ההצעה של השר מתחילה בכך שאת כל מה שאתם יודעים עד היום תשכחו, אל תדברו במושגים שאתם מדברים היום.

איתן כבל: אומר השר, אנחנו מתחילים חבילה חדשה, סרט חדש לגמרי.

איתן כבל: אני מנסה רק להסביר.

איתן כבל: יש הגדרה של חבילת כניסה שבמקסימום, לשיטתו של השר, תעלה 70,80 שקלים.

איתן כבל: היא תורכב מערוצי עידן פלוס פלוס.

איתן כבל: זאת נקודת המוצא.

איתן כבל: זאת אומרת, אם בעידן פלוס יש כ-12 ערוצים שנניח יתווספו אליו עוד 15 ערוצים, כל זה יגיע למחיר מקסימום של 70,80 שקלים.

איתן כבל: על זה כל אזרח יוכל לשבת בביתו ולבנות לעצמו את החבילה.

איתן כבל: זה לא כולל בתוכו את ערוצי התוכן, שיהיה ברור העניין הזה.

איתן כבל: מישהו מבקש להתייחס?

<אסף אמיר: שאלה בתור צרכן.

<אסף אמיר: היה לי עידן פלוס.

<אסף אמיר: קניתי את הדבר הזה לבן שלי.

<אסף אמיר: קניתי את הממיר של עידן פלוס.

<אסף אמיר: מה שקלטתי היה בחינם.

<אסף אמיר: עכשיו אתם מציעים לי - - ?

<אתי בנדלר: אתה יכול להמשיך לצפות בעידן פלוס.

איתן כבל: אתה יכול להמשיך לצפות אצלך, אין בעיה.

<אסף אמיר: כרטיס הכניסה להוט ויס יהיה 80 שקל בלי כלום.

<אתי בנדלר: למי שירצה לצפות רק בעידן פלוס לא תהיה סיבה להיות מנוי לכבלים וללוויין.

איתן כבל: אסף, מה שהשר מציע זה משהו אחר, זה לא הונח עדיין כאן.

איתן כבל: אני רוצה שנבהיר.

איתן כבל: עידן פלוס זה עידן פלוס.

איתן כבל: מי שרוצה קונה את הממיר של עידן פלוס, הוא עולה בעידן פלוס.

איתן כבל: אומר השר, אני מייצר נקודת פתיחה אחרת לגמרי.

איתן כבל: אם היום נקודת הפתיחה היא או חבילת בסיס או חבילת יסוד שעליהן כל אחת מן הפלטפורמות מציעה את ההצעות, עכשיו השר אומר, נייצר חבילת כניסה לפלטפורמות - נקרא לזה ככה - שמורכבת ממה שיש בעידן פלוס והערוצים הייעודיים.

<נגה רובינשטיין: על הבסיס של עידן פלוס ישלמו את ה-80 שקלים?

<אתי בנדלר: לא.

<אתי בנדלר: מי שרוצה רק עידן פלוס - -

<לאה ורון: התשובה היא כן.

<אסף אמיר: זה אומר שמה שהיה באפס יעלה 80 שקל?

<מיכל רפאלי כדורי: אל תתערב לנו בביזנס, אתה לא מבין בזה.

איתן כבל: קודם כל, בוא נבין מה השר אומר, אוקי?

איתן כבל: אתה לא יכולת לקבל את עידן פלוס בהוט וביס ב-80 שקלים.

איתן כבל: מי שרצה להיות בהוט או ביס שילם - -

<מיכל רפאלי כדורי: אסף, זה לא קשור אליך.

<מיכל רפאלי כדורי: זה ביזנס שלנו.

<מיכל רפאלי כדורי: אל תנהל את הביזנס שלנו.

<אסף אמיר: הביזנס שלך זה גם הביזנס שלי.

<מיכל רפאלי כדורי: אבל אני מבינה יותר ממך.

איתן כבל: אני מנסה להסביר, כדי שפה נבין מה השר הציע.

איתן כבל: אל תערבבו מושגים.

איתן כבל: עידן פלוס זה חינם.

איתן כבל: אני האזרח לא מסתפק במה שיש בעידן פלוס, אני רוצה לקבל ערוצים נוספים, אוקי?

איתן כבל: השר אומר, את מה שיש היום על עידן פלוס - לא מי שרוצה לקבל רק את עידן פלוס - אנחנו לוקחים, הוא הופך להיות המצרך ה-must, בעצם איתו אתה נכנס להוט או ליס.

איתן כבל: זה לא שעכשיו זה עולה לך 80 שקלים.

איתן כבל: מה שהיה פעם ה-220 או ה-199 עם x ערוצים, עכשיו יהיה לך עם y ערוצים עד 80 שקלים.

איתן כבל: זאת נקודת הבסיס שעליה אתה מתחיל להרכיב לעצמך את החבילה שלך.

איתן כבל: אתה תלך לערוץ הספורט ותגיד: אני רוצה בערוץ הספורט רק את זה ואת זה, בערוץ זה וזה רק את זה ואת זה, או שתבחר חבילה שלמה מתוך הערוצים.

איתן כבל: זה מה שאומר השר.

איתן כבל: אם לי יש x ערוצים שעולים ליy שקלים, הנחת העבודה של השר היא שמחר, אחרי הרפורמה, אני אלך ואקבל את ה-x ערוצים האלה ב-y מינוס שקלים.

איתן כבל: זאת דעתו.

איתן כבל: זו ההתמחרות שהשר הניח כאן בפנינו.

איתן כבל: מיכל, בבקשה.

<מיכל רפאלי כדורי: קודם כל, שלום לאדוני השר.

<מיכל רפאלי כדורי: אני מבקשת להבין את דברי השר.

<מיכל רפאלי כדורי: אם אני מבינה נכון, אתה מציע שבהצעת החוק תישאר הסמכות של השר לקבוע את חבילת היסוד ואת מחירה, כלומר, אנחנו נהיה בפיקוח מחירים - -

איוב קרא: בהתייעצות עם מועצת הכבלים והלוויין.

<מיכל רפאלי כדורי: בהתייעצות עם המועצה כמובן.

<מיכל רפאלי כדורי: כל יתר המחויבויות לחבילות אחרות יצאו מהחקיקה?

איוב קרא: אנחנו מדברים על חבילת יסוד בלבד.

<מיכל רפאלי כדורי: זה הדבר היחיד שיהיה בחוק?

איוב קרא: אני מבהיר, חבילת יסוד שיש בה את עידן פלוס, אולי פלוס פלוס.

<מיכל רפאלי כדורי: הבנתי, אדוני.

<מיכל רפאלי כדורי: האם נשארת בחוק החבילה הרחבה?

איוב קרא: לא.

<מיכל רפאלי כדורי: יוצאת מהחקיקה?

איוב קרא: יוצאת מהחקיקה.

<מיכל רפאלי כדורי: זאת אומרת, דלת הכניסה היחידה - -

איוב קרא: אתם תהיו חופשיים להציע מחירים על ערוצים בודדים או על חבילות, זה מה שיהיה.

<מיכל רפאלי כדורי: דלת הכניסה היחידה אלינו תהיה דרך חבילת היסוד.

איוב קרא: נכון.

<נגה רובינשטיין: מה שקורה כאן זה שאת התכנים החינמיים, שהם בעיקרם התכנים שלנו, בגלל שהצפייה, בטח בפריים ובכלל בכל היום, היא כל כך גבוהה בערוצים המסחריים, ימכרו ב-80 שקלים כשער כניסה.

<נגה רובינשטיין: אם זה תג המחיר של התוכן שלנו, זה בסדר גמור, אבל זה צריך לבוא לידי ביטוי - -

<מיכל רפאלי כדורי: זה לא של התוכן, זה של התשתית.

<נגה רובינשטיין: אני שמחה שיש קונצנזוס.

<נגה רובינשטיין: אף אחד לא רוצה לדבר על זה אף פעם, אבל בסוף התוכן שלנו שווה כסף.

<נגה רובינשטיין: זה מסובך, זה קשה, אבל הנה אמרנו את זה, זה שווה 80 שקל למיליון ומשהו בתי אב.

<נגה רובינשטיין: תחשבו כמה כסף צריך להיות מועבר לערוצים המסחריים.

איוב קרא: חברים, אני בא להציל את האינטרס הציבורי.

איוב קרא: פה הציבור מסתכל עלינו.

איוב קרא: אנחנו לא יכולים להגיד שמתעלמים מהדבר הכי חשוב שהביא היושב-ראש לוועדה.

איילת נחמיאס ורבין: מיכל, כל הכבוד.

איילת נחמיאס ורבין: היא לא אמרה דברים חסרי טעם.

איתן כבל: אתה לא מוכר לה את הערוצים.

איתן כבל: זה סוג של מחיר כניסה.

איתן כבל: הם שווים 190 שקל?

איתן כבל: זה עניין רק של אם זה כפול או פחות?

<נגה רובינשטיין: על מה אתה נותן את ה-80 שקלים?

איתן כבל: נגה לא מתכוונת ל-90 שקל.

איתן כבל: היא רוצה שתוריד לה משהו אחר.

<נגה רובינשטיין: אני רוצה בדיוק את הרווח שהם עושים על חשבוננו.

איתן כבל: זה מה שהבנתי.

איתן כבל: צדקתי בכל זאת, נגה.

<יורם מוקדי: אני לא יכול להגיע לבית של מנוי עם תשתית, עם טכנאים, עם ממירים ב-80 שקל, כי זה יותר.

איוב קרא: יורם, אמרתי בין 70 ל-100 שקל.

איוב קרא: סתם נתתי את זה כדוגמה.

<מיכל פליישר: בוא נסכם שהמחיר לא יכול להיקבע בוועדה.

איוב קרא: נכון.

<מיכל פליישר: זה מחיר שצריך לשקף את עלות התשתית.

<מיכל פליישר: זה לא יהיה 80 שקל בחיים.

<מיכל פליישר: לא יהיה מחיר קוסט פלוס שיגיע ל-80 שקלים.

<מיכל פליישר: זה יהיה שימוע, הוא יהיה ארוך.

<מיכל פליישר: המחיר שייקבע יצטרך לשקף את העלויות.

איתן כבל: אדוני השר, אתה מבין מה שהיא אומרת.

איתן כבל: היא אומרת שבלוח זמנים שאדוני מתכוון אין לנו חקיקה, זו המשמעות של זה.

איתן כבל: זה בכלל לא חשוב אם זה יהיה 70,80,100 או 120, אלא העובדה שנצטרך לבצע את כל סיפור הדרך.

איתן כבל: אני אגיד לך מה אני מפחד עכשיו.

איתן כבל: אני בא ותובע מהאוצר וממשרד התקשורת להניח עם חזרתנו מהפגרה הצעה שלמה - אם היא לא תהיה באפריל או במאי, היא תהיה ביוני, אני לא אריב - שכוללת בתוכה גם את סלקום וגם את השידורים באמצעות האינטרנט.

איתן כבל: מה מפריע לי?

איתן כבל: וזה עוד לפני מה שמיכל אמרה ואחרים אומרים.

איתן כבל: קודם כל, עוד לא פתחנו את השאלה של הפקות מקור, כן בפנים, לא בפנים.

איתן כבל: עוד לא נגענו בזה.

איתן כבל: סיימנו את חלק א'.

איתן כבל: הגברת מערוץ הופ תגיד, "סליחה, מה עם העננים שלי".

איתן כבל: לאחר מכן כל אחד בא ומצאנו את עצמנו, איך אומרים, אדוני השר ואיילת, באים לברך ומוצאים את עצמנו מקללים.

איתן כבל: למה?

איתן כבל: כי לא באמת נעשתה עבודה שיודעת.

איתן כבל: זה, אדוני השר, מה שניסיתי להגיד לך בחדר כשישבנו.

איילת נחמיאס ורבין: אנחנו לא נגד.

איתן כבל: זה לא שלא נגד.

איתן כבל: אפשר לבדוק אותי לאורך השנים.

איתן כבל: יודע את זה יורם מוקדי, כמה דיברתי איתו ועם מיכל על העניינים האלה.

איתן כבל: אני אומר את זה גם כאזרח מן השורה.

איתן כבל: זה לא בשל.

איתן כבל: אם הממשלה לא תתקיים, זה לא משנה, כי לא זה מתקיים ולא זה מתקיים.

איתן כבל: אם כן, אז זה לא יובא במאי-יוני, אולי ביולי, אבל אז לפחות אתה מנסה למצוא את הזמן להתמודד עם שאלות היסוד - מה צריך להיות באמת בחבילת הבסיס, מה לא צריך, האם - -

איילת נחמיאס ורבין: האם צריך.

איתן כבל: את כל השאלות האלו צריך להניח לפתחנו.

איתן כבל: מה העניין?

איתן כבל: יש כאן נקודה שנמצאת בבסיס החדר, היא הפיל.

איתן כבל: מצד אחד, אדוני השר, אנחנו באים ואומרים שצריך שיהיה איזה מינימום בתוך חבילת היסוד הזו.

איתן כבל: באות הפלטפורמות ואומרות, "סליחה, זה מה שמעכב את התחרות, אותו מינימום שאתה מבקש שיהיה חלק מתוך אותה חבילת יסוד, בסיס, איך שלא תקרא לה".

איתן כבל: זה לשים פשוט את הדברים בצורה הכי ברורה.

איתן כבל: אני טוען שאפשר למצוא את נקודת האיזון, יש אפשרות.

איתן כבל: היא לא יכולה להימצא כשאנחנו עם סטופר.

איתן כבל: הפחד הגדול שלי זה שמרוב שאנחנו רוצים לעשות טוב - ובאמת אין לי ספק, אדוני השר, שאתה רוצה לעשות טוב - נמצא את עצמנו בלי משים מקלקלים יותר.

איתן כבל: כבר נעשו דברים כאלה חדשות לבקרים בוועדות שלנו, הרצון שלנו לבוא ולברך, כשמצאנו את עצמנו מקללים פעם אחר פעם.

איתן כבל: כולנו השתכנענו שאין טוב מזה.

איתן כבל: עכשיו אני בא מהמקום הזה שאני רוצה את הקרב על הכיס של האזרח.

איתן כבל: לא השתכנעתי שאני לא מוסיף כסף על כיסו של האזרח.

איתן כבל: אתה יודע מה?

איתן כבל: אני אגיד לך כבר יותר מזה.

איתן כבל: אני כבר מעדיף את המצב הנוכחי שבו, לפחות בפנטזיה שלי, יש לי 7,000 ערוצים.

איתן כבל: אני תמיד אומר לעצמי, וואלה, יום אחד אני אראה את הערוץ הזה, יום אחד אני אראה את הערוץ הזה.

איתן כבל: זה יותר טוב מאשר שאני אשלם הרבה ואת ערוץ הבריאות או ערוץ אחר שיום אחד אמרתי שאני אראה, גם את זה אני לא אראה.

איתן כבל: אתם מבינים מה שאני אומר?

איתן כבל: מה אני מקבל פה?

איתן כבל: אני עלול למצוא את עצמי בסיטואציה שאני עלול לשלם יותר על פחות תכנים.

איתן כבל: אם אתה בא ואומר לי, "בוא נפרק את הכל, בוא נלך על חבילה שכל אחד יודע לבנות אותה לעצמו" - - בסוף, אדוני השר, כל אחד מאיתנו בודק כמה ערוצים הוא צופה באמת.

איתן כבל: הם אפילו לא על יד אחת.

איתן כבל: הילדות שלי רואות את ערוץ הילדים, אני רואה ספורט, רעיתי צופה יחד עם הבנות שלי בערוצי הדרמה.

<לאה ורון: ההיסטוריה.

איתן כבל: וההיסטוריה.

איתן כבל: בסוף זה מסתדר.

איתן כבל: אני רואה שבעיניים פקוחות אנחנו מכוונים לטוב אבל עושים רע.

איוב קרא: קודם כל, בעצם העובדה שלא מחליטים כאן אנחנו פוגעים באינטרס הציבורי.

איוב קרא: אני לא יכול לדעת לעוד כמה חודשים ולעוד כמה שנים נשאיר את הישיבה הזאת.

איוב קרא: אני לא אכנס לפרטים למה, זה פוליטי מידי.

איוב קרא: דבר אחד בטוח, כדי להיכנס לאחת הפלטפורמות צריך איזה שהוא בסיס שעליו יש קונצנזוס.

איוב קרא: בדרך כלל סביב הערוצים האלה רוב הציבור נוגע.

איוב קרא: אם אני שם חבילה כזאת, שהיא תהיה הבסיס, וניתן אופציה לבחירת חמישה - - אתה אמרת שיש כמה ערוצים שמסתובבים.

איוב קרא: אם אני נותן, וזה מעבר לחבילת הבסיס, אפשרות לכל מי שמתחבר לבחור חמישה ערוצים מתוך אותם הערוצים של אותה פלטפורמה באופן חופשי - אפשר למצוא את הסידור - הגעת למקסימום 20 ערוצים במצב הכי טוב.

איתן כבל: הם יגידו לך שהרגת אותם ברגע זה.

איוב קרא: אני מחפש את האינטרס הציבורי.

איתן כבל: ברור לי, אני לא נגדך, רק אני מנסה לאזן.

איוב קרא: אתה יכול לקחת ערוץ אחד של הפקות מקור של ילדים, ערוץ אחד של הפקות מקור רגילות, ערוץ אחד של ספורט.

איוב קרא: אתה צריך לעשות חבילת כניסה.

איוב קרא: אתה רוצה יותר?

איוב קרא: תשלם.

איוב קרא: אנחנו נקבע איך זה יהיה, מה נכון, סביר ומידתי.

איוב קרא: אם זה מידתי או לא, את זה נקבע בהמשך, אבל צריך לצאת מכאן עם בשורה.

איוב קרא: זה יהיה שלב ראשון לחקיקת הרפורמה הכללית שאתה מביא.

איוב קרא: שם יהיה אפשר לתקן.

איוב קרא: אם לא נביא בשורה בעניין הזה של השידורים, הציבור ימשיך לשלם המון כסף, אנחנו נחטא למטרה.

איילת נחמיאס ורבין: אדוני השר, אתה חייב להגיד לנו מה אנחנו מביאים.

איוב קרא: אני אמרתי.

איילת נחמיאס ורבין: אני אמרתי קודם שאנחנו רוצים להוזיל את החבילות לציבור, זאת מטרה ראשונה, שאנחנו רוצים שהציבור יוכל לבחור את התכנים שמתאימים לו, שאנחנו לא רוצים לוותר על הפקות מקומיות, וכן, אנחנו גם רוצים להפעיל רגולציה איפה שאפשר, אם אפשר.

איילת נחמיאס ורבין: בוא תגיד לנו מה אנחנו עושים בתיקון החקיקה כפי שהוא כרגע.

איוב קרא: אני לא אמרתי.

איילת נחמיאס ורבין: כרגע זה תיקון החקיקה שמונח פה.

נורית קורן: כרגע התיקון לא מובן, אדוני השר.

איילת נחמיאס ורבין: הקשינו גם על הפלטפורמות וגם על משרדי הממשלה.

נורית קורן: לא מובן ולא ברור.

איוב קרא: אדוני הושב-ראש, אני מציע שלגבי חבילת הכניסה נדחה את הדיון עד יום שלישי, כדי שהאוצר ומשרד התקשורת יבואו ביחד עם הצעה שיכולה להתאים.

<אתי בנדלר: אדוני, עם כל הכבוד, אי אפשר לבוא ביום שלישי עם הצעה שתידון רק ביום שלישי.

איוב קרא: אז מחר?

<אתי בנדלר: חייבים לפרסם אותה, להבין אותה.

איתן כבל: זה מה שהוא התכוון.

איתן כבל: הוא התכוון שביום שלישי יתקיים הדיון.

<אתי בנדלר: הצעה כזאת צריכה להיות מפורסמת לפחות - -

איוב קרא: כמה?

<אתי בנדלר: זה תלוי במורכבות של ההצעה.

<אתי בנדלר: אם ההצעה פשוטה, קלה, קצרה, צריך יממה מראש, אבל אם זה - -

איוב קרא: הבסיס ידוע.

איוב קרא: אנחנו צריכים להביא בשורה, אנחנו לא יכולים לעצום את העיניים, לכבות את האור ולהגיד שאנחנו לא רואים שהציבור לא רוצה בשורה בעניין הזה.

נורית קורן: אבל גם אנחנו רוצים.

איוב קרא: אם יש משהו בכל הרפורמות שמחכה לו הציבור, זה הנושא הזה.

איוב קרא: אם נעלת, זה אומר שנעלת את הציבור להמשיך לשלם לעוד הרבה מאוד זמן, וזה הרבה כסף.

נורית קורן: אדוני השר, אם הגופים הרלוונטיים יכולים לתת הצעה עד מחר, בסדר, אבל שתהיה ברורה, שנבין בדיוק מה כתוב שם.

נורית קורן: אנחנו ישבנו פה שעתיים וחצי, לא הבנו שום דבר.

<אתי בנדלר: אפשר להתחייב שעד מחר בצהריים נקבל הצעה שתוכל להיות מפורסמת?

איוב קרא: כן.

<אתי בנדלר: זה אפילו לא נותן 24 שעות, אני רוצה להגיד.

איוב קרא: ניתן על הבוקר.

<יורם מוקדי: בדיונים שהתקיימו פה היום, כבוד השר, הצגתי את הדוגמה של עיתון משלי שהייתי רוצה לבנות ולקבל בו רק את עמודי החדשות בלי המוספים, או את המוספים בלי זה.

<יורם מוקדי: יש בעיה בכך שהכלכלה או המספרים לא מחזיקים את זה.

<יורם מוקדי: אמרו פה נציגי הממשלה שהשוק מאוד מאוד תחרותי.

<יורם מוקדי: אנחנו בעצמנו שוברים את הראש יום יום איזה חבילות להציע כדי להישאר עם מוצר שישאיר אותנו בחיים.

<יורם מוקדי: הצענו מוצר דיגיטלי ב-30 שקל, מוצר דיגיטלי ב-90 שקל.

<יורם מוקדי: אנחנו כל הזמן במצב מאוד מאוד מסובך ומאוד מאוד מורכב על איך מתמחרים את הדבר הזה ונשארים בחיים.

<יורם מוקדי: אני אומר פה, שיהיה ברור בוועדה הזאת, עם מוצר כזה שהמחיר עליו יפוקח בלי שיתוקנו שאר הדברים שמפריעים לנו, בלי שנושא הליבה של כמה הפקות מקור יהיו בחבילה הזאת, מה עם הספורט בחבילה הזאת, מה עם כל הרגולציה הזאת - -

איתן כבל: שלא תגיד שלא עזרתי לך.

<יורם מוקדי: אדוני אמר את זה.

<יורם מוקדי: הנושא הזה כל כך מורכב.

<יורם מוקדי: אני שואל, על מה אצה הדרך אם אין פה את הנוסחה עכשיו?

<יורם מוקדי: מישהו ייתן לי נוסחה מחר שאצטרך להגיד אם זה עובד או לא עובד, כשאני בשנה לא יודע לעשות דבר כזה?

נורית קורן: זה בדיוק מה שביקשנו.

<חיים סלוצקי: חשוב דבר אחד.

<חיים סלוצקי: אני אדבר דווקא בשם היצירה ישראלית, זה מה שנוגע לליבי.

איתן כבל: אולי תהיה פה יצירתי.

<חיים סלוצקי: אני הבעלים של ערוץ 8.

<חיים סלוצקי: הכל הפקות מקור שם.

<חיים סלוצקי: בקטע שאתם מדברים כרגע אתם הורסים את הפקות המקור.

<חיים סלוצקי: צריך לשבת, לתחשב את זה.

<חיים סלוצקי: לא עושים את זה ביום או בשבוע, אחרת היצירה הישראלית נגמרת, זאת תהיה הגמירה של היצירה הישראלית.

<חיים סלוצקי: בשום פנים ואופן.

<חיים סלוצקי: המהירות מן השטן.

איתן כבל: אדוני השר, תראה לאיזה גבהים הגענו באמירות, וזה עוד לפני שנגענו בתוך - - אי אפשר להאשים אותי, ויסלח לי אדוני השר, שלא רציתי שינוי.

איתן כבל: רציתי מהפכה, לא פחות ממהפכה.

איתן כבל: מכל הניסיון לעשות את התיקונים הקטנים האלה יוצא שגם הם מפסידים וגם הלקוח מפסיד.

נורית קורן: הם מפסידים, והלקוח משלם מחיר יקר.

איוב קרא: אנחנו הולכים לתקציב שיהיה עד 2019, אתם צריכים לקחת את זה בחשבון.

איילת נחמיאס ורבין: אדוני השר, אולי תעדכן אותנו.

איילת נחמיאס ורבין: יש בחירות, לא?

איוב קרא: לא, עד 2019.

איוב קרא: אם לא יהיה תיקון בעניין הזה של חבילות השידור, המשמעות היא שעד סוף - - ואני אומר לכם, זה חשוב ציבורית.

איוב קרא: בכל מה שהביאו לך, אדוני היושב-ראש, זה הנושא הכי חשוב.

איוב קרא: צריך להיות יצירתי, למצוא דרך.

נורית קורן: בסדר, שיביאו משהו שנתייחס אליו.

איתן כבל: לא לחינם, אדוני השר, פתחתי עם העניין הזה.

איתן כבל: זה דיון שני או שלישי שאני מנסה להבין בכלל מה יש לנו פה ביד.

איתן כבל: אני קיבלתי את ההצעה של אדוני.

איתן כבל: אם עד מחר בבוקר אכן נקבל הצעה שיודעת להתכתב עם הדברים האלה - תבורך.

<אתי בנדלר: אני רק רוצה להזכיר שבנושא של הפקות מקור לא הגענו בכלל לסעיפים האלה.

<אתי בנדלר: אני מניחה שיש הערות, וגם לי יש הערות בנושא הזה, עד כמה ההצעה הנוכחית באמת משמרת את האפשרות ליצירות מקור.

<אתי בנדלר: צריך לוודא שההצעה שאדוני יגבש תביא בחשבון גם את הנושא הזה של הפקות המקור.

איוב קרא: ברור.

איתן כבל: שהן, אני כבר אומר לאדוני כדי שלא נטעה, הציר.

איתן כבל: חשוב שהשר יבין את העניין הזה.

איתן כבל: כל החלטה שם היא לכאן או לכאן.

איתן כבל: אני יודע מה דעתי בעניין הזה.

<מיכל רפאלי כדורי: אני רוצה רגע להגיד משהו, אנשים קצת שכחו.

<מיכל רפאלי כדורי: מקורן של הפקות המקור הן מכלל ההכנסות שלנו.

<מיכל רפאלי כדורי: כשאנחנו גובים מהלקוח, ה-8% יורד.

<מיכל רפאלי כדורי: כשאנחנו גובים את חבילת הבסיס, זה יורד.

<מיכל רפאלי כדורי: כשאנחנו גובים על ה-VOD, הוא יורד.

<מיכל רפאלי כדורי: כשאנחנו גובים על חבילות עיליות, הוא יורד.

<מיכל רפאלי כדורי: כשאנחנו גובים על ספורט, הוא יורד.

<מיכל רפאלי כדורי: 8% מכל מה שהצופה משלם הולך להפקה.

<מיכל רפאלי כדורי: זה לא נכון להגיד שאם חבילת הבסיס תהיה צרה הלקוח לא ישלם את המקור.

<מיכל רפאלי כדורי: אם הוא לא ישלם על עוד דברים, לא יהיה כסף להפקות מקור.

<מיכל רפאלי כדורי: זה לא משנה איפה משודרות הפקות המקור, אלא אם יש כסף להפקות המקור.

<אסף אמיר: אני מסכים איתה.

<מיכל רפאלי כדורי: זה נדיר שהוא מסכים איתי.

איתן כבל: מיכל, את אמרת עוד משהו, שלקחת את השמיכה והעברת - - זה מצריך ראייה שלמה שיודעת לסגור את הדברים מכל הכיוונים.

איתן כבל: דרך אגב, יש פתרונות.

<מיכל רפאלי כדורי: מי שדואג להפקות המקור, שייתן לנו לנהל את הביזנס שלנו.

<מיכל רפאלי כדורי: אנחנו רוצים להרוויח.

<מיכל רפאלי כדורי: מרווחים נשמח לתת 8%.

איתן כבל: תודה , אדוני השר.

איתן כבל: אני מאוד מעריך את ההגעה שלך לכאן.

איוב קרא: תודה רבה.

איתן כבל: כן, יוליה.

איתן כבל: אני רוצה לעבור לסעיף הבא, אלא אם כן יש לך הצעה לסדר, משהו.

<יוליה שמאלוב ברקוביץ': יש לי הצעה לסדר.

<יוליה שמאלוב ברקוביץ': אני חושבת שאם אנחנו דנים עכשיו בכל הנושא של הוט ויס, אז יש נקודה שלצערי הרב לא עלתה בוועדת קיש ונאמר שאנחנו נעשה את זה בחוק ההסדרים.

<יוליה שמאלוב ברקוביץ': אני רוצה להעלות פה את נושא ה-bid, כספי ה-bid.

<יוליה שמאלוב ברקוביץ': כיושבת ראש הרשות השנייה אני אומרת חד משמעית שה-bid הזה צריך להתחלק בין שלושת הערוצים המפוקחים על ידנו, אבל זה לא יכול לעבור בתוך הקונסטלציה הזאת שאנחנו מדברים.

<יוליה שמאלוב ברקוביץ': אני לא סתם מעלה את זה כרגע כשמדברים על חבילות בסיס, מה הם זקוקים ומה הם צריכים.

<יוליה שמאלוב ברקוביץ': בסך הכל מדובר על חברות מסחריות.

<יוליה שמאלוב ברקוביץ': צריך לאזן בין התוצאות העסקיות של יס והוט לבין האינטרס הציבורי, כי אחרת לא יהיה לא יס ולא הוט.

<יוליה שמאלוב ברקוביץ': בתוך הקונסטלציה הזאת אני חושבת שכדאי שנעלה את הנושא של bid, כי לפי החוק עד היום נעשה שימוע במשרד התקשורת.

<יוליה שמאלוב ברקוביץ': הוא עדיין לא הסתיים.

<יוליה שמאלוב ברקוביץ': אני מאוד מבקשת להעלות את הנושא לסדר, כי אם זה לא בחוק ההסדרים, אני לא יודעת מתי זה יגיע.

<יוליה שמאלוב ברקוביץ': ממש הייתי רוצה להעלות את זה.

<אתי בנדלר: עם הצעת החוק של המשרד.

<יפעת בן חי שגב: ככל שהנושא הזה יעלה, גם למועצה לכבלים ולוויין יש עמדה שהיא קצת שונה מהעמדה של יושבת ראש הרשות השנייה.

איתן כבל: שנפתח עוד ריב?

<יוליה שמאלוב ברקוביץ': קודם כל, אני לא רבה.

<יוליה שמאלוב ברקוביץ': אני גם לא מחפשת כותרות.

נורית קורן: אדוני היושב-ראש, אתה עכשיו פותח את הדיון על הפרסומות?

איתן כבל: כן.

נורית קורן: אני חייבת ללכת.

נורית קורן: אני רוצה בנושא של הפרסומות - -

איתן כבל: רק תני לי להכריז על זה.

נורית קורן: בקשה.

איתן כבל: אני עכשיו רוצה לשמוע את העמדות לגבי עניין הפרסומות.

<יוליה שמאלוב ברקוביץ': זה לא ירד מסדר היום?

<יוליה שמאלוב ברקוביץ': לפי מה שהבנתי הנושא הזה ירד.

איתן כבל: אני לא יודע מה זה "ירד מסדר היום".

איתן כבל: כשיושב-ראש הוועדה, מנהלת הוועדה, היועצת המשפטית - -

איילת נחמיאס ורבין: זה היה "פייק ניוז" ברמות שאין לתאר.

איילת נחמיאס ורבין: אין "פייק ניוז" יותר מזה.

<לאה ורון: יכול להיות שזה לא "פייק ניוז".

<לאה ורון: צריך לשמוע את נציגי משרד התקשורת ואת נציגי משרד האוצר, האם יש להם כוונה לבטל את הסעיפים האלה.

איתן כבל: חברות וחברים, אף אחד לא ביקש ממני, לא פנה אלי באופן רשמי להוריד את זה מסדר היום, אוקי?

<רעיה עדני: ביקשת שנביא לך הצעה.

איתן כבל: נכון.

איתן כבל: אנחנו כאן.

איתן כבל: אני רוצה לשמוע את הגורמים השונים או את בעלי העניין בתוך התהליך הזה.

<רעיה עדני: אפשר להציג קודם את - -

נורית קורן: אני פשוט רוצה לצאת.

נורית קורן: אני המתנתי רק לזה, בסדר?

נורית קורן: אני חושבת שאם יורידו את הרגולציה על הפרסומות, יהיה פה גן פרוע, כל אחד יעשה מה שהוא רוצה.

נורית קורן: אני חושבת שמאוד חשוב שכן תהיה רגולציה, אבל בתנאים.

נורית קורן: יכול להיות שצריך להוריד טיפה את התנאים, יכול להיות שיותר, אבל צריך לחשוב טוב טוב, כי בטלוויזיה אנחנו רואים כבר עכשיו שיש איזה רבע שעה של פרסומות מטורף.

נורית קורן: אני רוצה להגיד לך, הדבר שהכי מרגיז אותי זה רמת הווליום.

נורית קורן: כל פעם מחדש מרימים את הווליום בצורה מטורפת בפרסומות.

איתן כבל: למרות החקיקה.

נורית קורן: למרות החקיקה, למרות הכל.

נורית קורן: גם האורך של הפרסומות.

נורית קורן: צריך לחשוב על כל הערוצים שאנחנו יודעים שהם מתבססים על הפרסומות, אבל צריך שגם נראה מה טוב לאזרחים.

איתן כבל: באיזון.

נורית קורן: צריך איזון, זה מאוד מאוד חשוב, וגם שלא נפגע אחר כך.

נורית קורן: זה יהיה ברדיו ובכל המקומות.

נורית קורן: צריך לאזן את הכל.

נורית קורן: אני מקווה שאנחנו לא מצביעים היום על זה.

איתן כבל: אם נצטרך, אני אודיע לך.

איילת נחמיאס ורבין: אני אודה לך מאוד, אדוני, אם לא תצביע על זה היום.

איתן כבל: בכל מקרה, אם זה יובא, זה יובא רק למי בעד, מי נגד.

איילת נחמיאס ורבין: אם ההצבעה תידחה.

איתן כבל: אם תתקיים הצבעה.

איתן כבל: אני אומר, זה לא משנה אם יבואו ח"כים ויגידו לי, שמע, עכשיו נפתח את כל הדיון.

נורית קורן: לא לפתוח.

איילת נחמיאס ורבין: אנחנו מכבדות את זה.

נורית קורן: תעבירו לנו את מה שבסוף יוחלט, כדי שנוכל להתייחס.

איתן כבל: ברור.

איתן כבל: רעיה, בבקשה.

<רעיה עדני: בעקבות הישיבה עם היושב-ראש והבקשה שלו לבחון מחדש את הנושא הזה, אנחנו הצענו הצעה אחרת שבה אנחנו מותירים את היקף הפרסומות על כנו, אבל מסירים את הרגולציה בתחום התוכן ואורך הפרסומת.

<קריאה: ממש לא.

איתן כבל: היא מציעה.

<רעיה עדני: זו ההצעה בעקבות השיחה עם היו"ר.

<יוליה שמאלוב ברקוביץ': איזה יו"ר?

איתן כבל: איתי, יושב-ראש הוועדה.

<רעיה עדני: בעקבות השיחה עם יושב-ראש הוועדה, הדיון שהתקיים בשבוע שעבר בנושא הפרסומות וההבנה שלנו מה הח"כים רוצים, הבאנו הצעה שונה.

<רעיה עדני: מאחר והשוק עובר כרגע טלטלות, הבנו שיש פחות רצון לפתוח את היקף הפרסומות, לכן ההצעה שלנו אומרת שהיקף הפרסומות כפי שהוא קבוע בחוק בסעיף 85 ייוותר על כנו, אבל אנחנו נצמצם את רמת המעורבות הרגולטורית בתכנים שהפרסומות נוגעות בהם ואת רמת המעורבות באורך של כל פרסומות בודדת.

עליזה לביא: ובמקבצי פרסומות?

<רעיה עדני: יש מגבלה על שעה.

<רעיה עדני: יש מגבלה בחוק.

עליזה לביא: הם יכולים לחלק איך שהם רוצים את הכל?

<רעיה עדני: הם יכולים כבר היום לחלק בתוך הפריים טיים איך שהם רוצים, לכן אנחנו מציעים לא לגעת בזה.

<רעיה עדני: אנחנו כן חושבים שנכון להשאיר את הרגולציה בעולמות של אתיקה, הגנה על ילדים.

איתן כבל: זה ברור.

<רעיה עדני: לשאלתה של היועצת המשפטית אני רק אגיד שבאתיקה יש התייחסות מפורשת גם לביזוי של הגוף, החפצה, וגם לנושאים של פגיעה ברגשות הציבור.

איתן כבל: דוד בן-בסט, בבקשה.

<דוד בן בסט: שלום, אדוני היושב-ראש.

<דוד בן בסט: הורדת הרגולציה בטלוויזיה תהיה מכה קשה מאוד לתחנות הרדיו האזורי.

<דוד בן בסט: אני יודע שגם בעניין הזה יש חילוקי דעות, אבל רובם ככולם בעד השארת הרגולציה, כולל ערוץ 10 וקשת.

<דוד בן בסט: אני חושב שהורדת הרגולציה תיצור מצב של כאוס בשוק.

<דוד בן בסט: לאנשים לא יהיה יותר כסף, גם עוגת הפרסום לא תגדל בהכרח.

<דוד בן בסט: מה שיקרה זה שיישאר אותו כסף על כפול פרסומות.

<דוד בן בסט: זה לא האינטרס הציבורי, כי הציבור לא יוכל לספוג את כמות הפרסומות.

<דוד בן בסט: אנשים אולי ירצו לקבל יותר כסף, אבל לא יהיה להם יותר כסף, יהיו להם יותר פרסומות.

<דוד בן בסט: המחיר יישאר אותו דבר, העוגה תישאר אותו דבר, לכן אנחנו נגד בצורה נחרצת.

איתן כבל: אתה הרי מייצג את הרדיו האזורי.

איתן כבל: למה אתם נזעקים כל כך?

איתן כבל: איך זה משפיע עליכם?

<דוד בן בסט: אני אגיד.

<דוד בן בסט: סף הכניסה לטלוויזיה הוא x.

<דוד בן בסט: זה יכול להיות 50 אלף דולר, 70 אלף דולר, 30 אלף דולר, 100 אלף דולר, לא משנה, אני לא יודע בדיוק כמה.

<דוד בן בסט: סף הכניסה היום הוא x.

<דוד בן בסט: סף הכניסה ירד.

<דוד בן בסט: למה?

<דוד בן בסט: כי יהיו להם יותר דקות כדי לשדר את זה.

<דוד בן בסט: הם גם רוצים להגן על עצמם מפני עצמם.

<דוד בן בסט: מה יקרה?

<דוד בן בסט: תהיה פה קניבליזציה של מחירים.

<דוד בן בסט: מחר מויש'ה יענק'ל, שיש לו שני גרוש וחצי, ייכנס בגרוש וחצי, כי לטלוויזיה יש מספיק זמן פרסום, נתנו להם כמה שהם רוצים.

<דוד בן בסט: מאיפה יבוא הכסף הזה?

<דוד בן בסט: מהרדיו.

איתן כבל: אתה חושב שזה יבוא על חשבונכם?

<דוד בן בסט: אין לי ספק בכלל, כי 60%,70% מהתקציב שלנו זה מהארצי.

<דוד בן בסט: ברגע שאתה פותח את זה, נתת לארצי וגם למקומי להיכנס לפלטפורמה הזאת שנקראת טלוויזיה.

<דוד בן בסט: הם ייכנסו ויוכלו לעשות מה שהם רוצים במחיר אפס.

<דוד בן בסט: מאיפה יבוא התקציב הזה?

<דוד בן בסט: התקציב לא גדל, הוא נשאר אותו דבר.

<דוד בן בסט: המחירים ירדו, כי הם ירצו להתמלא.

<דוד בן בסט: הלהתמלא הזה לא יעזור להם בהכרח.

<דוד בן בסט: אם יהיה להם את אותו זמן פרסומת בחצי כסף, או כפול זמן פרסום באותו כסף, לא עשינו פה שום דבר.

איתן כבל: תודה, אדוני.

איתן כבל: כן, אילאיל.

<אילאיל לבנת: אנחנו מציגים פה עמדה שהיא חורגת מדעת הכלל.

<אילאיל לבנת: אנחנו מבקשים לפרט אותה.

<אילאיל לבנת: רשת סבורה שבעולם של פתיחת השוק לתחרות אין מקום יותר להטלת מגבלה על זמני פרסום.

<אילאיל לבנת: בניגוד לעמדות שהוצגו כאן, אנחנו מחזיקים עמדות כלכליות בדוקות לפיהן השוק ייפתח, כלומר, ייכנסו מפרסמים קטנים ובינוניים.

<אילאיל לבנת: זה לאו דווקא יפגע במחירי מפרסמים קיימים.

<אילאיל לבנת: זה פעם אחת.

<דוד בן בסט: זה יבוא גם מהרדיו.

<אילאיל לבנת: מהצד השני, הציבור מצביע בשלט.

<אילאיל לבנת: צריך לסמוך על בעלות הרישיון שהן לא יפגעו בצורה אנושה כזאת שתבריח את הקהל מהמסך שלנו.

<אילאיל לבנת: אנחנו כבר היום יודעים לקרוא איך הקהלים עוזבים אותנו בהפסקות פרסומות, בוודאי כשהן מוגזמות באורכן.

<אילאיל לבנת: הדברים האלה יתאזנו.

<אילאיל לבנת: אני רוצה לתת דוגמה מהעבר, אני לא יודעת אם כולם פה בחדר מכירים.

<אילאיל לבנת: הייתה מגבלה על פרומואים.

<אילאיל לבנת: הייתה מגבלה על כמה פרומואים בעלי רישיונות יכולים לשדר.

<אילאיל לבנת: משהוסרה המגבלה הייתה עלייה של פרומואים לאיזו שהיא תקופה, של קדימונים, והיום משודרים פחות פרומואים בערוצים ממה שהיה בעבר בתקופת המגבלה.

<אילאיל לבנת: למה?

<אילאיל לבנת: כי השוק למד לאזן את עצמו, השוק למד מה טוב לו.

<אילאיל לבנת: עם כל הכבוד לחברנו ברדיו, צריך להציג את התמונה במלואה.

<אילאיל לבנת: למשל, הרדיו איננו כפוף עוד למגבלת ניוד הדקות שאנחנו כפופים אליה היום.

<אילאיל לבנת: מצד אחד, מבקשים שלא ייפגע מטה לחמם, גם אף אחד לא רוצה לפגוע במטה לחמם, ומצד שני, הם כבר השיגו לעצמם כל מיני הקלות שאנחנו לא נהנים מהן.

<אילאיל לבנת: אנחנו סבורים שאין מקום להטלת המגבלה כלל, אבל מוכנים לעבור לחלופה של מגבלת פיקוח שהיא רבעונית או חודשית.

<אילאיל לבנת: כלומר, במידה ותהיה חריגה מ-40 דקות פריים טיים ביום מסוים, לא ניקנס באותו היום על כך שהצלחנו למכור שתי דקות עודפות.

<אילאיל לבנת: במה דברים אמורים?

<אילאיל לבנת: בגג של 10%,15% חריגה מ-40 הדקות האלו.

<אילאיל לבנת: אין איש שיכול ויודע למכור יותר מזה.

<אילאיל לבנת: אנחנו מבקשים שאם לא תוסר המגבלה בכלל, לכל הפחות שהמדידה תישאר.

<אילאיל לבנת: הפיקוח יישאר בידי הרשות השנייה, כאשר המדידה תיהפך להיות רבעונית.

<אילאיל לבנת: אם אנחנו אמורים למכור 100 דקות ברבעון מסוים, נוכל למכור את ה-100 דקות האלו, הן ייספרו בצורה רבעונית.

<אילאיל לבנת: אנחנו חושבים שבכך השוק לא ייפגע.

<אילאיל לבנת: אנחנו מחזיקים עמדה כלכלית שאומרת שהשוק ייפתח למפרסמים נוספים שהיום דלתה של הטלוויזיה סגורה בפניהם.

איתן כבל: תודה, גברתי.

איתן כבל: ערוץ 10 רוצה להתייחס?

<דבורה קמחי: ערוץ 10 מתנגד התנגדות נחרצת לשנות, לבצע כל שינוי במערך האיזונים הקיים היום בשוק.

<דבורה קמחי: רק לפני שלושה חודשים השוק נפתח והיצע דקות הפרסום גדל ב-50% עם פיצול ערוץ 2.

<דבורה קמחי: דבר שני, עוד לא יבשה הדיו על הצעת החוק שפתחה את הטלוויזיה לערוצים הזעירים והרחיבה את הערוצים הייעודים.

<דבורה קמחי: דבר שלישי, הוסרה המגבלה על שידור תוכן שיווקי, מה שבאמת יאפשר כניסה של שחקנים קטנים יותר שלא נדרשים להשקיע השקעות גדולות בייצור שידורי פרסומות.

איתן כבל: מה את אומרת לגבי ההצעה שהציעה אילאיל?

<דבורה קמחי: אין לה שום ערך.

איתן כבל: מה אם היא שומרת עדיין על האיזון של הסך הכל הכללי?

<דבורה קמחי: היא לא שומרת על שום איזון.

<דבורה קמחי: רבותיי, שוק הפרסום הוא שוק מאוד מאוד מקצועי.

<דבורה קמחי: אני לא יודעת איזה חוות דעת יש בידי חברתי.

<דבורה קמחי: אני חושבת שרק בסוף שנת 2018 נוכל, וזה על בסיס הנתונים שייקבעו ב-2018, לדעת האם שוק הפרסום הצליח לענות להגדלת ההיצע של הפרסום או לא הצליח לענות על הגדלת ההיצע של הפרסום.

<דבורה קמחי: רק אז ניתן יהיה לבדוק אם בכלל אפשר לבצע משהו.

<דבורה קמחי: עכשיו גם חברתי אמרה דבר והיפוכו.

<דבורה קמחי: הרי היא אמרה שבקושי אפשר למכור 42 דקות.

<דבורה קמחי: אם בקושי אפשר למכור 42 דקות, וזה באמת מאוד מאוד קשה למכור 42 דקות בפריים, בוודאי ובוודאי שאי אפשר למכור 80.

<דבורה קמחי: זה יחזק את רוכשי המדיה מול בעלי הערוצים, זה יוריד את המחירים ויביא לכאוס.

איתן כבל: קשת רוצים להתייחס?

<שרית הכט: אנחנו מצטרפים לעמדה של 10.

<שרית הכט: אנחנו חושבים שהשוק הזה ספג טלטלה עזה בשלושת החודשים האחרונים.

<שרית הכט: גם הפיצול הגדיל ב-50% את ההיצע.

<שרית הכט: לאחר מכן נכנסנו מיד לחקיקה שנגעה ללב התכניות הכלכליות שלנו שעליהן הייתה ההסתמכות כשיצאנו לרישיון.

<שרית הכט: עכשיו רוצים לגעת בלב המודל הכלכלי שלנו, בלי שיש שום נתונים שתומכים.

<שרית הכט: זאת אומרת, ההצעה הזאת עלתה בלי שאיש בדק אותה במציאות, תוך התעלמות מחלק ניכר מהגופים הרלוונטיים.

<שרית הכט: איש לא בדק אם כוחם של גופי המדיה עולה או יורד.

<שרית הכט: גם ככה מדובר בגופים מאוד מאוד חזקים.

<שרית הכט: הם היחידים שבסופו של דבר ירוויחו מהמהלך הזה, כל היתר יפסידו.

איתן כבל: ערוץ 20 רוצה להתייחס?

איתן כבל: יוליה, בבקשה.

<יוליה שמאלוב ברקוביץ': קודם כל, אנחנו כבר הבענו את עמדתנו בכל נושא הפרסומות, גם בנושא התוכני וגם בנושא פתיחת השוק ללא רגולציה.

<יוליה שמאלוב ברקוביץ': העמדה שלנו, לצערי הרב, עם כל הכבוד שאני רוכשת לרשת, יותר מתחברת ל-10, לרדיו המקומי ולקשת.

<יוליה שמאלוב ברקוביץ': מה שכן חשבתי זה אולי לאפשר למועצה להגדיל את זמן הפרסום בפיקים, כי ייתכן מאוד שבחגים - -

<רעיה עדני: אם לא משנים את החוק, אין אפשרות.

<רעיה עדני: צריך לשנות את החוק בשביל זה.

<יוליה שמאלוב ברקוביץ': אתם צודקים, יש את זה בתוך המגבלה.

<דוד בן בסט: יש לך את זה, יוליה.

<דוד בן בסט: זה קיים כבר.

<יוליה שמאלוב ברקוביץ': לרדיו האזורי עשינו בדיקה שהיא בדיקה חודשית, לא יומית.

<יוליה שמאלוב ברקוביץ': השאלה, ואני זורקת את זה לאוויר, חשוב לי שגם אתם תגידו - -

<קריאה: אנחנו נגד.

<יוליה שמאלוב ברקוביץ': להבדיל ממשרד האוצר, אני חושבת שמה שחשוב זה לראות מה מרגישים אלה שעוסקים בנושא, לכן חשוב לי לשמוע אתכם.

<דבורה קמחי: רק בסוף שנת 2018 נוכל לדעת אם שוק הפרסום גדל או לא גדל.

<דבורה קמחי: יהיו דיונים.

<דבורה קמחי: זה נמצא בסמכות המועצה ממילא.

<דבורה קמחי: אתם יכולים לשנות את תמהיל הפריים טיים לפי ימים.

<דבורה קמחי: חודשי לא נותן שום דבר, כי קמפיין פרסומי, את יודעת, הוא בין שבועיים לשלושה.

<דבורה קמחי: זה מביא לחוסר ודאות.

<דבורה קמחי: שוק הפרסום הוא שוק תנודתי, יש לו עונתיות.

<דבורה קמחי: יש עונות ברמה גבוהה, יש עונות נמוכות יותר.

<דבורה קמחי: אני חושבת שדבר כל כך רציני צריך לבצע על בסיס - -

איתן כבל: היא אמרה את דעתה.

איתן כבל: היא הציעה הצעה.

<יוליה שמאלוב ברקוביץ': אני הצעתי הצעה.

<יוליה שמאלוב ברקוביץ': אני איתכם.

<יוליה שמאלוב ברקוביץ': מיכל, רצית להתייחס?

<מיכל גרוס: רציתי לומר שהכללים שלנו שנוגעים לפרסומות כנראה לא כל מוגזמים, אחרת היו מוגשות חדשות לבקרים עתירות נגדם, דבר שכמובן לא קורה.

<מיכל גרוס: זה אומר שהכללים הם בהחלט מידתיים.

<מיכל גרוס: גם השימוש שאנחנו עושים בהם הוא מידתי.

<מיכל גרוס: זה דבר ראשון.

<מיכל גרוס: דבר שני, לגבי הלהיטות הזאת להסיר את הסעיפים שרוצים לפקח על תכנים של פרסומות ולומר שאתיקה זה חזות הכל.

<מיכל גרוס: אני הייתי מציעה שכשנדון על זה תבקשו מאיתנו להביא דוגמה.

<מיכל גרוס: אנחנו יכולים להביא כאן על דיסק און-קי מספר פרסומות שהתכנים שלהם אילצו אותנו להתערב בהם.

<מיכל גרוס: הם לא בהכרח קשורים לאתיקה, אבל בהחלט ראוי להתערב.

איתן כבל: אוקי, תודה.

איתן כבל: אילאיל, בבקשה.

<אילאיל לבנת: אדוני, אני חושבת שהדעות שנשמעות כאן בחדר בדיוק מאשרות את הסיבה מדוע צריך להסיר את המגבלה, או לפחות באופן חלקי, אפילו כפי הצעת יושבת ראש המועצה.

<אילאיל לבנת: אני סבורה שעם כל הצער, אם ערוץ 10 לא יודע למכור 40 דקות פרסומות בפריים, זה לא צריך בשום צורה ואופן להשפיע על רשת שיודעת בערבים מסוימים למכור 42 ו-44 דקות.

<אילאיל לבנת: כשאנחנו נקנסים בגין שתי דקות או בגין 4 דקות עודפות שאנחנו מוכרים בפריים פעם בכמה זמן, אני חושבת שבעולם של תחרות זו סיטואציה שאינה הוגנת.

<אילאיל לבנת: מדברים כאן על הסרת רגולציה, על הסרת חסמים, אבל מבקשים מאיתנו לסגור את הדלתות בפני מפרסמים בערבים מאוד מסוימים.

<אילאיל לבנת: על שום מה?

<דבורה קמחי: זה גם תלוי מה סוג התכנים שאתה משדר.

<דבורה קמחי: אין שום שאלה שכשמשדרים 4 פעמים בשבוע תכנית ריאליטי או משדרים 4 פעמים בשבוע את "האח הגדול" יכולים למכור אולי יותר פרסומות, השאלה אם אתם רוצים לעודד את כולנו לבוא למקום הזה, או אתם רוצים לשמר גם ערוץ עם תכנים קצת שונים.

איתן כבל: חברים, אני רוצה להגיד את עמדתי בעניין הזה.

איתן כבל: אילאיל, אני אומר לך כאן, גם אם הייתי רוצה לעשות את השינוי, אני לא יכול - לפחות מה שאני אציע לחברי הכנסת - כשרוב השוק מתנגד לו, ורוב השוק מתנגד לו.

איתן כבל: גם אם אני חושב שהיה אפשר ללכת ולהתפשר על הצעת הפשרה שלך, קשה לי, אני אומר את זה באמת.

איתן כבל: זה רוב השוק, הרוב המכריע של השוק.

איתן כבל: בסוף אתה מוצא את עצמך שאתה אפילו לא יכול לעשות איזה סוג של איזון, גם אם את צודקת.

איתן כבל: אולי גם הם צודקים.

איתן כבל: אין כאן מצב שמישהו פה מביא איתו את הצדק המוחלט בעניין הזה.

איתן כבל: אם זה רק היה קשת, רשת, ניחא, אבל יש לך פה גם את ערוץ 10, גם את הרדיו האזורי, גם את הרגולטור שעוד ניסה להביא איזו שהיא הצעה כזו או אחרת.

איתן כבל: אני חושב, לשיטתי לפחות, מהמקום בו אני נמצא, שאני לא יכול להמליץ לחבריי.

איתן כבל: לפעמים אתה אומר לעצמך - אני פה עשיתי את זה הרבה, מי כמוכם יודע - להציע איזו הצעת פשרה שמאזנת.

איתן כבל: פה אני אפילו לא מרגיש מוסרית, אני אומר לך את זה בכל הכנות.

איתן כבל: אני אומר את זה גם לכם, רעיה.

איתן כבל: מוסרית אני לא מרגיש שזה נכון לבוא ולהביא הצעה שהרוב המכריע של השוק איננו הולך עם המהלך הזה.

איתן כבל: אני חושב שראוי יהיה כן לבחון את העניין הזה, אבל שוב, רק שנדע שאנחנו הולכים על אדני ברזל.

איתן כבל: זה לא יהיה לעולם, אני כבר אומר לך את זה.

איתן כבל: הנחת העבודה שלי היא שעם הזמן הצעת הפשרה שהבאת תהיה בשלב כזה או אחר לחם חוק, זו דעתי.

איתן כבל: עד אז הרדיו האזורי והרדיו בכלל - - זה שהוא פה לא אומר ש"קול ישראל", שהתאגיד מסכים לזה.

איתן כבל: לדעתי הם אפילו לא יודעים.

<קריאה: הם יודעים, הם לא מסכימים.

איתן כבל: מה הם לא מסכימים?

<קריאה: הם רוצים - -

איתן כבל: הם לא פה, כי הם מקבלים את הכסף "צבוע".

איתן כבל: אילאיל, עם כל הרצון שלי לבוא וללכת לקראתכם, אני לא אעלה את הסעיף הזה, לא נכון להעלות אותו במצב הזה.

איתן כבל: זאת אומרת, אני לא מרגיש שאני יכול, גברתי היועצת המשפטית, להעמיד את עצמי במקום שיוצא מול כל - - זה גם לא מצב שבו אתה אומר שאתה עושה איזה שינוי כזה - - זה מה שאני אמליץ בפני חבריי.

איתן כבל: אני אמליץ לחבריי להצביע נגד השינוי המוצע.

<אתי בנדלר: סעיף 85.

איתן כבל: אני ממליץ בפניכם למשוך.

איתן כבל: אם לא, אני לא אעלה את זה להצבעה, זה לא יעבור.

<אתי בנדלר: הבוקר פורסם נוסח חדש.

עליזה לביא: אבל זה לא הנוסח שאנחנו כרגע קוראים.

<אתי בנדלר: אני חושבת שכן.

איתן כבל: אני ממליץ בפניכם למשוך גם את ההצעה המקורית וגם את התיקון, זה לא יעבור.

<רעיה עדני: רק לחדד פה.

<רעיה עדני: יש את סעיף 85, המגבלה על הדקות.

<רעיה עדני: בהצעה המקורית שלנו ביקשנו לבטל את הסעיף הזה.

<רעיה עדני: בהצעה הנוכחית ביטלנו את הביטול, כלומר, משכנו את ההצעה.

<רעיה עדני: אנחנו עדיין מציעים להסיר מעט את הרגולציה על פרסומות בכל הנוגע לתוכן, את הסמכויות של הרשות השנייה בעולמות התוכן.

<רעיה עדני: אני חושבת שזה על סף ההזוי שב-2018 תהיה להם סמכות שאיננה בעולמות של אתיקה.

<רעיה עדני: אין סיבה בעולם שהם יתערבו בתוכן של הפרסומות.

עליזה לביא: אפשר לתת דוגמה?

<רעיה עדני: אני חושבת שסמכויות המועצה היום הן מאוד מאוד רחבות.

<רעיה עדני: בחלק ניכר מהסמכויות שלהם הם לא משתמשים.

<רעיה עדני: אנחנו באים לתקן את החוק ולהגדיר את גבולות הגזרה של הרגולטור.

<רעיה עדני: כשמגדירים את גבולות הגזרה של הרגולטור, אני חושבת שזה נכון גם להגדיר את זה שהם לא יוכלו להתערב במי יופיע בפרסומת, מתי הוא יופיע בפרסומת, מה יהיה התוכן.

<רעיה עדני: היום הסמכות הזאת בחוק מאוד רחבה.

<רעיה עדני: כל נושא של סגנון, תוכן - אני יכולה להקריא את הסעיף הספציפי – כשעושים רביזיה על סמכויות המועצה, ובטח ובטח כשעשו רביזיה כזאת והוציאו את הסמכויות האלו מהתוכן של השידורים עצמו, להשאיר רק על פרסומות זה לא מסתדר עם החוק הכולל.

איתן כבל: את רוצה להתייחס, עליזה?

עליזה לביא: אני רוצה להתייחס, להסביר את הדברים שאמרתי בשבוע שעבר.

עליזה לביא: צריך להבין שהרגולציה על הפרסומות שאת קוראת לה התערבות במי כן ומי לא, אנחנו קוראים לזה גיוון תקשורתי, אנחנו קוראים לזה גיוון מי כן נמצא על המסך ומי לא נמצא על המסך.

עליזה לביא: אני יכולה להביא מהניסיון שלי כחברת מועצת הרשות השנייה בעבר.

עליזה לביא: היו תקופות שראינו רק אנשים מסוימים בישראל, זה מה שהיה פה.

עליזה לביא: אם היה חייזר שהיה רואה את הפרסומות ששודרו, הוא היה חושב שבמדינת ישראל זה סוג האנשים היחיד שנמצא.

עליזה לביא: כן נדרשנו לעניין, כן ביקשנו, כן השפענו.

עליזה לביא: אני חושבת שאי אפשר להסתכל רק במספרים ולהבין את הכוונה של מי שהחליט שצריך להיות רגולטור.

עליזה לביא: אם הדיון כאן מכוון לכך שצריך להפסיק עם הרגולציה במדינת ישראל, שצריך לבטל את הרשות השנייה, שצריך לבטל את מועצת הכבלים והלוויין, בואו נדון בזה.

עליזה לביא: את בשבוע שעבר דיברת על לצמצם ולהשאיר את הפיקוח.

עליזה לביא: דיברנו גם איך הרגולטור בודק.

עליזה לביא: איך הוא בודק פרסומות?

עליזה לביא: רק כשמישהו פונה אליו.

עליזה לביא: הוא לא יכול מסמכותו.

עליזה לביא: כלומר, אין את הסמכות לרגולטור להתחיל בדיקה אם אין פנייה מהציבור.

<רעיה עדני: אפשר לקבוע כללים.

<רעיה עדני: הוא יכול להחליט שצריך בכל פרסומת שיהיה - -

עליזה לביא: אבל קודם בואי נתחיל באיך בודקים בכלל.

<רעיה עדני: זה לא עניין של בדיקה, זה סמכויות לקבוע אסדרה.

עליזה לביא: את עצמך אמרת גיוון, להתערב בתכנים.

<רעיה עדני: לקבוע כללים.

<רעיה עדני: זה לא בהכרח כשמגיעה פרסומת לבדוק באופן ספציפי אם היא עמדה בכללים או לא, זו הסמכות לקבוע כללים.

עליזה לביא: את קוראת לזה הזוי, אני קוראת לזה מחויבות נוכח מה שאנחנו רואים על המרקע.

עליזה לביא: אם אנחנו לא רוצים שיהיה פה שוק פרוץ, ועזבי את העניין הכלכלי שעוד לא דיברתי עליו - -

<רעיה עדני: אנחנו לא מדברים על שידורים.

<רעיה עדני: שידורים כבר בוטל.

<רעיה עדני: זה רק על פרסומות.

<יוליה שמאלוב ברקוביץ': גם שידורים לא בוטל.

עליזה לביא: אני מדברת על פרסומות.

<רעיה עדני: גיוון בפרסומות, אבל לא גיוון - -

איתן כבל: זו עמדתה.

איתן כבל: מה לעשות, רעיה, יש לה עולם ערכים משלה, ממנו היא באה.

<אתי בנדלר: אולי, אדוני, אם כבר מתווכחים על זה, אז להפנות לסעיף הרלוונטי, להראות מה ההצעה.

איתן כבל: את יכולה להקריא את הסעיף הרלוונטי?

<אתי בנדלר: אני מפנה את כולם לעמוד 6 בהצעה.

<אתי בנדלר: אם תראו, פסקה (23) מחוקה.

<אתי בנדלר: זאת הייתה ההצעה המקורית, היא דיברה על זמן שידור פרסומות.

<אתי בנדלר: הפסקה הזאת נמחקה, דהיינו האוצר לא מציע לשנות דבר בעניין זמן הפרסום.

<אתי בנדלר: את רוצה לדבר על סעיף 85א, או קודם ללכת לסמכויות המועצה?

<אסתי פלדמן: אנחנו נגיד את כל ההצעה החדשה שאנחנו מציעים.

<יוליה שמאלוב ברקוביץ': אולי קודם את ההצעה הישנה.

<יוליה שמאלוב ברקוביץ': קודם את הסעיף עצמו, אחרי זה את ההצעה שלכם.

<אסתי פלדמן: בהתאם להצעת החוק, ואנחנו עומדים בהצעה הזאת, השינויים יבואו בהמשך, אנחנו מציעים למחוק את הסעיף הכללי לגבי כללי המועצה: "נושאיהם, סגנונם, תכנם, היקפם ועיתוים של שידורי פרסומת המותרים לפי חוק זה".

<אסתי פלדמן: זה הסעיף הכללי.

<אסתי פלדמן: אנחנו מבקשים להותיר על כנן את ההוראות.

<אסתי פלדמן: אחת, 85, שזה: "זמן שידור מרבי לתשדירי פרסומת שרשאי מורשה לשידורים להקצות בכל שעת שידור לא יעלה על שש דקות בשידורי טלוויזיה, תשע דקות בשידורי רדיו", ואז יש את סעיף (ב) שמדבר על סמכויות המועצה.

<אסתי פלדמן: את הסעיף שבהצעת החוק הצענו למחוק אנחנו מציעים כיום להותיר על כנו, לכן המגבלה של היקף תשדירי פרסומת תישאר קבועה בחוק.

עליזה לביא: שהרשות תפקח על x הדקות?

<אסתי פלדמן: כן.

<אסתי פלדמן: ה-x דקות קבועים בחוק.

<אסתי פלדמן: זה יישאר בסמכות המועצה.

<אסתי פלדמן: סעיף 88, כפי שהיה קבוע בהצעת החוק ואנחנו מציעים להותיר על כנו, אומר שהמועצה תקבע כללים בכל הקשור לשידורם של תשדירי פרסומת בנושאים האלה: נושאי פרסום האסורים כתשדירי פרסומת דרך כלל, בנסיבות מסוימות או בשל היותם פוגעים בטעם הטוב או ברגשות הציבור, סייגים בדבר שידור פרסומת אגב - -

עליזה לביא: הכללים האלה קיימים היום.

<אסתי פלדמן: נכון.

עליזה לביא: מה את רוצה, שיבטלו אותם ויכתבו מחדש?

<אסתי פלדמן: לא.

<אסתי פלדמן: אנחנו מציעים להשאיר את החלק של סמכויות המועצה לגבי פיקוח על תוכן פוגעני, לגבי משהו שפוגע ברגשות הציבור, לצד מחיקה - -

עליזה לביא: אני לא מבינה למה אתם נכנסים לזה, אני לא מצליחה להבין.

<אסתי פלדמן: אני חושבת שהוסבר כאן כמה פעמים.

<אסתי פלדמן: אנחנו יכולים להסביר שוב.

עליזה לביא: מה שאני מבינה ממך, אדוני היושב-ראש, שאתה הולך להמליץ - -

איתן כבל: אני עוד לא הולך להמליץ שום דבר, אני סך הכל מקשיב להם.

עליזה לביא: זה מה שאמרת קודם.

איתן כבל: לא.

עליזה לביא: הם עושים פילוח בין זמן לבין תוכן.

עליזה לביא: על מה אמרת את הדברים שלך?

עליזה לביא: על הסעיף הראשון, על הזמן?

איתן כבל: על הזמן.

איתן כבל: זה היה הקרב המרכזי.

עליזה לביא: מה עמדתך לגבי - -?

איתן כבל: עוד לא הבעתי את עמדתי בעניין הזה.

<אסתי פלדמן: אני אמשיך להקריא את הנושאים שמראש וכרגע אנחנו סבורים שצריכים להישאר בסמכות המועצה.

<אסתי פלדמן: כמו שאמרתי, נושאי פרסום האסורים לשידור, סייגים בדבר שידור פרסומת אגב, סייגים בדבר השתתפותם של בעלי משרות ברשות בתשדיר פרסומת, סייגים בדבר פרסומת המכוונת לילדים, לרבות דרך הצגתה ושעות שידורה, סייגים בדבר השתתפות ילדים בשידורי פרסומת, וסייגים בדבר שימוש לרעה בגוף האדם.

<אסתי פלדמן: כמו כן אנחנו מציעים להוסיף סמכות נוספת: סייגים בדבר הקצאה או מכירה של זמן שידור, תשדירי פרסומת לאדם אחד או לצורך פרסום מוצר אחד, שזה בהלימה לתיקון שלנו ב-85א.

<קריאה: זה נוסח שהופץ אתמול?

<אסתי פלדמן: זה נוסח שהופץ הבוקר.

איתן כבל: זה תיקון של הנוסח.

<אתי בנדלר: יש לי הערות שעוד לא הספקתי להעביר לכם.

איתן כבל: מה הדבר שאתם חושבים שמופיע היום וצריך להוריד אותו?

<רעיה עדני: שוב, יש לה סמכות מאוד רחבה להתערב.

<רעיה עדני: בכל דבר בתוך הפרסומת היא יכולה להתערב – כמה האורך של הפרסומת, מה מופיע בה.

<רעיה עדני: פשוט בכל דבר.

<רעיה עדני: אנחנו מציעים לצמצם את זה.

איתן כבל: אני גם ארצה לשמוע את דעתכם בעניין הזה.

איתן כבל: בבקשה, יוליה.

<יוליה שמאלוב ברקוביץ': אדוני היושב-ראש, נתחיל בזה שמה שמנחם בהצעה של האוצר זה שבגלל שהם ביטלו את פתיחת השוק למספר הדקות, לפחות הפרסומות הנוראיות שאמורות להיות כנגד האינטרס הציבורי יהיו רק 10 דקות.

<יוליה שמאלוב ברקוביץ': זה סתם היה בהומור, אם לא הבנתם אותי.

<יוליה שמאלוב ברקוביץ': אני רוצה לשאול את נציגת האוצר.

איתן כבל: אל תשאלי אף אחד, תגידי את הדברים שלך.

<יוליה שמאלוב ברקוביץ': למה?

<יוליה שמאלוב ברקוביץ': יש לי שאלה, אני רוצה להבין.

<יוליה שמאלוב ברקוביץ': אומרת רעיה: "העמדה שלי - -

<רעיה עדני: העמדה של הממשלה, יוליה.

<יוליה שמאלוב ברקוביץ': שימו לב, אם תסתכלו בפרוטוקול, רעיה מדברת כך: "אני חושבת שזה הזוי, אני חושבת שהסמכות היא יותר מידי".

איתן כבל: לא זו הבעיה.

<רעיה עדני: אפשר לתת כמה דוגמאות ספציפיות?

<יוליה שמאלוב ברקוביץ': אני חושבת שזאת עמדת ממשלה.

<יוליה שמאלוב ברקוביץ': קודם כל, לא ידוע לי שזה מה שרוצה שר האוצר.

<קריאה: זה מה שכתוב פה.

<יוליה שמאלוב ברקוביץ': לא ידוע לי שזה מה שרוצה שר התקשורת.

<יוליה שמאלוב ברקוביץ': קודם כל, יש פה משהו נורא פרוידיאני.

<יוליה שמאלוב ברקוביץ': אם זה של הממשלה, אמורים להגיד עמדת ממשלה, אבל אני שומעת במשך חודשיים, מאז ועדת קיש, מה חושבת רעיה: "אני חושבת שזה הזוי".

<יוליה שמאלוב ברקוביץ': עכשיו אני רוצה לעבור לגופו של עניין.

<רעיה עדני: יש כאן הצעת חוק שהניחה הממשלה על שולחנה של הכנסת.

איתן כבל: אני רוצה להגיד את הדבר הבא, יוליה.

איתן כבל: אני לא חושב שרעיה הדפיסה את זה בחשאי וחילקה את זה בלילה כשאף אחד לא רואה.

<יוליה שמאלוב ברקוביץ': לא אמרתי את זה.

איתן כבל: את זה כן אמרת.

איתן כבל: אמרת את זה במילים אחרות.

<יוליה שמאלוב ברקוביץ': ממש לא.

איתן כבל: כשהיא אומרת "אני", זה היא?

<יוליה שמאלוב ברקוביץ': ככה זה נראה.

איתן כבל: בסוף זה עבר בממשלה, זה עבר קריאה ראשונה במליאת הכנסת, גם את זה צריך להגיד.

איתן כבל: גם אפשר לחלוק על זה, אין בעיה.

עליזה לביא: ההבדל בין שני הסעיפים זה שהסעיף הזה הוא סעיף ערכי.

איתן כבל: אין ויכוח.

<יוליה שמאלוב ברקוביץ': בדיוק.

<יוליה שמאלוב ברקוביץ': זה לא קשור לכסף.

<רעיה עדני: הוא לא סעיף ערכי.

<אסתי פלדמן: זה לא משנה את העובדה ששר האוצר הניח את הסעיף הזה על שולחנה של הכנסת.

<יוליה שמאלוב ברקוביץ': אנחנו מתנגדים נחרצות.

<יוליה שמאלוב ברקוביץ': הבענו את דעתנו כמה וכמה פעמים.

<יוליה שמאלוב ברקוביץ': הפגיעה ברגולציה בפרסומות היא פגיעה באינטרס הציבורי, חד משמעית, היא פגיעה בערכים של הטלוויזיה.

<יוליה שמאלוב ברקוביץ': תשימו לב איזה דברים הזויים הם השאירו.

<יוליה שמאלוב ברקוביץ': תהיה רגולציה על כך שחברי המועצה לא יופיעו בפרסומות.

<יוליה שמאלוב ברקוביץ': את זה הם כן השאירו.

<יוליה שמאלוב ברקוביץ': את מי זה מעניין?

<יוליה שמאלוב ברקוביץ': אני מבקשת, אדוני היושב-ראש, להסיר את הסעיף הזה.

<יוליה שמאלוב ברקוביץ': בדיוק באותה מהירות שמבטלים את 85, אני מבקשת גם לבטל את זה.

<יוליה שמאלוב ברקוביץ': אני מאוד מבקשת ממך לשאול את כל מי שנמצא כאן, גם את הרדיו, גם את ערוץ 10, 12, 13, מה דעתם.

<יוליה שמאלוב ברקוביץ': ברגע שמורידים את הרגולציה בפניהם, אנחנו חושפים אותם בפני דברים שהם רוצים הגנה מהרשות השנייה.

<יוליה שמאלוב ברקוביץ': אני מבקשת להוריד את הסעיף.

איתן כבל: אלעד מן, בקשה.

<אלעד מן: העמדה הגורפת של האוצר מטרידה אותי, כי היא לא עושה את ההבחנות הראויות בהפעלת הסמכות.

<אלעד מן: קודם כל, צריך לזכור שהסמכות הכללית של הרשות השנייה נתונה לביקורת.

<אלעד מן: אי אפשר להפעיל אותה באופן לא מידתי או נוגד זכויות יסוד אחרות.

<אלעד מן: כשהיה מי שנדרש לתקוף את הפעלת הסמכות הזאת, הוא ידע לעשות את זה.

<אלעד מן: דבר שני, הסמכות הזאת מתירה גם שיקולים שהם שיקולים של הגנת צרכן במסגרת קביעת המגבלות על פרסומות.

<אלעד מן: למשל, יש הוראה שאוסרת על שיבוץ פרזנטור בפרסומות בזמן שהתכנית שלו משודרת.

<אלעד מן: זה הגנת צרכן קלאסית.

<אלעד מן: זה מכוח הסמכויות שבאות מהסעיפים האלה.

<אלעד מן: אני חושב שגם האוצר יתקשה להתנגד לרציונל שבבסיס הדבר הזה.

<אלעד מן: לקחת את כל החבילה הזאת ולהגיד "לא יעלה על הדעת", בלי איזו שהיא עבודת הבחנה או תשתית דוקטרינרית מאחורי הדבר הזה, נראה לי לא נכון.

<אלעד מן: אני אוסיף על מה שאמרה קודם מיכל.

<אלעד מן: הבעיה היא לא הפעלת הסמכות, אלא שהרבה פעמים לא מפעילים את הסמכות.

<אלעד מן: אנחנו רואים הרבה פעמים שהרשות השנייה היא בתת אכיפה, תת אכיפה מדאיגה.

איתן כבל: ערוץ 10, בקשה.

<דבורה קמחי: אנחנו תומכים בעמדת היושבת-ראש, ואני מדברת בשם שלושתנו.

איתן כבל: את מדברת בשם קשת, רשת ו-10?

<דבורה קמחי: כן.

עליזה לביא: דבורה, אני חייבת להגיד שאני ממש מצדיעה לכם.

<רעיה עדני: זה לא תוכן שלהם.

<אסף אמיר: הן יודעות שיכפו עליהן תוכן שהן לא רוצות לשדר.

<אילאיל לבנת: זה תוכן שאנחנו אחראיות על שידורו לפי חוק.

<דבורה קמחי: אני קצת תמהה איך אנשים שבאמת לא חיים את השוק הזה, לא מכירים אותו, לא יודעים מה המאבקים היום יומיים שלנו, על בסיס כל מיני תיאוריות מנסים לשנות סדרי עולם.

<דבורה קמחי: אנחנו תומכים בכל מה שנאמר על ידי יושבת ראש הרשות השנייה.

<דבורה קמחי: אנחנו חיים עם זה טוב, שוק הפרסום חי עם זה טוב, המפרסמים חיים עם זה טוב.

<דבורה קמחי: אנחנו לא רואים עכשיו שום סיבה אמיתית לשנות.

עליזה לביא: תודה, אדוני היושב-ראש.

עליזה לביא: אתה יודע, אנחנו נקלענו פה לדיון ערכי.

עליזה לביא: מי שנמצא שנים וחי ונושם את התחום לא יכול שלא לגלות פליאה גם על הדרך שהדברים מובאים.

עליזה לביא: אני לא רוצה להגיד את הדברים באופן אישי, אבל זה שמשרד האוצר מגיע בלי שום היכרות עם התחום, בלי שום הבנה - -

<יוליה שמאלוב ברקוביץ': חד-משמעית.

<רעיה עדני: אני מוחה.

עליזה לביא: אנחנו לא מדברים פה על מספרים או על מאזנים.

<רעיה עדני: אני יכולה לתת לך דוגמאות.

<רעיה עדני: זו הצעה ממשלתית, לא של משרד האוצר.

עליזה לביא: קודם כל, אני מסכימה איתך שזו הצעה ממשלתית שלצערי באישון לילה מוגנבת לחוק ההסדרים.

עליזה לביא: ביקשנו להוריד אותה מחוק ההסדרים.

עליזה לביא: כרגע אנחנו בתוך מציאות שאנחנו גם מגיעים לכאן ביום ראשון, שזה יום של כנסים שלנו.

עליזה לביא: היום אני באה מכנס במעמד האישה.

עליזה לביא: זה שבוע של מעמד האישה.

עליזה לביא: את יודעת כמה שעות, כמה שנים אנחנו דסקסנו את העניין של החפצה בפרסומות?

עליזה לביא: עולם של פרסומות נורא ואיום.

עליזה לביא: אני לא יודעת איפה את היית בשנים ההן, אבל אני יכולה לומר לך שבזכות הרבה נשים יקרות המסך והפרסומות נראים כמו שהם נראים, בזכות עבודה מאומצת של הרגולציה, של האקדמיה ושל ארגוני השטח.

עליזה לביא: לכי תראי את הפרסומות הסקסיסטיות שהיום ויצו מעלים אותן.

עליזה לביא: הן עדיין קיימות.

עליזה לביא: מה יקרה כשנסיר את הרגולציה?

עליזה לביא: מה שמדהים אותי זה שמי שמוביל את זה לא מבין, לא מכיר, לא מבין את ההשלכות הערכיות של הדיון הזה.

עליזה לביא: אני ביקשתי קודם דוגמאות.

עליזה לביא: אם את רוצה, אני יכולה לבוא ולהראות לך דוגמאות נוראיות.

עליזה לביא: היינו שם.

עליזה לביא: אם נסיר את הרגולציה, זה לא שאנחנו לא יודעים לאן נלך, אנחנו יודעים מאיפה באנו.

עליזה לביא: הרגולציה היום על הפרסומות הביאה אותנו למקומות טובים.

עליזה לביא: את יודעת מה יקרה?

עליזה לביא: יהיה יותר פורנוגרפיה, יותר דברים של זנות, פחות אתיקה.

עליזה לביא: את יודעת שהיום פרזנטורים מופיעים, כולל מי שמוביל חדשות?

עליזה לביא: את מבלבלת את הציבור.

עליזה לביא: אין פיקוח - -

איתן כבל: עליזה, אני רוצה לחדד.

איתן כבל: גם אם אני לא מסכים איתם בעניין הזה, הם אומרים בפירוש שכל מה שקשור לרגולציה לגבי פגיעה בקטינים, אמירות סקסיסטיות - - אני רוצה לסגור את העניין.

עליזה לביא: מה מפריע להם בכללים הקיימים, לא קיבלתי תשובה.

עליזה לביא: למה הם חושבים שצריך לשנות אותם?

עליזה לביא: חלק שני, האם אפשר לקבל דוגמאות?

איתן כבל: דוגמאות, רעיה.

<רעיה עדני: בפרסומת של "שופרסל" על Snax: "אותו הכיף, פחות כסף".

<רעיה עדני: הרשות פסלה את הפרסומת ואמרה שלפי הסטנדרטים של הרשות אותו הכיף בפחות כסף זה לא מספיק אמיתי, לכן אי אפשר לשדר אותו.

<רעיה עדני: הפרסומת למותג הכללי של "שופרסל", "אותה איכות, ללא המותג, פחות כסף", לא בוססה באופן העומד בכללי הרשות, המפרסם נדרש לתקן את התשדיר.

<רעיה עדני: הרשות בדקה את התשדיר של מכבי שירותי בריאות על כך שזכתה במקום הראשון בתחרות השירות לשנת 2015.

<רעיה עדני: "היא מטעה ויוצרת מצג שם, מכיוון שמדובר בזכייה בקטגוריה אחת בלבד, לא בהרבה קטגוריות, לכן היא צריכה לתקן".

איתן כבל: דרך אגב, זה נכון.

<יוליה שמאלוב ברקוביץ': מה לא בסדר?

<רעיה עדני: זה לא תפקידה של הרשות השנייה לבדוק דברים כאלה, יש גורמים מקצועיים שתפקידם הוא לדאוג - -

עליזה לביא: אני עכשיו עוד יותר משוכנעת - -

<אלעד מלכא: שואלים פה המון את חוות דעת הערוצים לעניין.

<אלעד מלכא: אני רוצה להזכיר שמי שאמור לעניין את חברי הוועדה זה הציבור כולו, לא בהכרח דעת הערוצים פה, שכנראה יש להם את מה שהם נהנים מהסיפור הזה.

<אלעד מלכא: זכותם, זה לגיטימי, אבל זה העניין שם.

<אלעד מלכא: צריך לזכור שקהל הציבור, אם זה המפרסמים, אם זה האנשים שרוצים להיחשף למוצרים חדשים, דעתם לא נשמעה סביב השולחן פה.

<אלעד מלכא: אולי דעתם תהיה יותר דומה לדעת משרד האוצר ומשרדי הממשלה כולם, אם אני אדייק בהקשר הזה.

<אלעד מלכא: זו נקודה ראשונה.

<אלעד מלכא: הנקודה השנייה, עובר פה תהליך משמעותי שבא ואומר שמפסיקים את התפיסה שאומרת שהמדינה משדרת דרך איזה שהם ערוצים ממוכרים החוצה.

<אלעד מלכא: התפקיד של המדינה עובר להבנה שיש פה שוק שמתפקד בפני עצמו.

<אלעד מלכא: בשוק שמתפקד בפני עצמו מי שמפרסם פרסומת שגויה נותן את הדין על זה בפני בית הדין.

<רעיה עדני: בבית המשפט.

<יוליה שמאלוב ברקוביץ': בן אדם שאין לו כסף ילך לבית משפט?

<יוליה שמאלוב ברקוביץ': מה זה השטויות האלה?

<אלעד מלכא: העולם מלא בתביעות ייצוגיות ובתביעות הונאה כנגד גופים שמטעים במהלך שידורי הפרסומות שלהם.

<אלעד מלכא: עם כל הכבוד לרשות השנייה, לא זה אמור להיות תפקידה.

איתן כבל: אני רוצה להגיד לך שני דברים.

איתן כבל: אתה לא ציבור?

איתן כבל: אתה ציבור.

איתן כבל: כל אחד פה הוא ציבור.

איתן כבל: מה הייתה הציפייה?

איתן כבל: שהערוצים יתמכו בהצעת החוק הממשלתית.

איתן כבל: אתה מבין מה אתה אומר לי?

איתן כבל: אני על כל דבר צריך לחשוב הפוך על הפוך על הפוך.

<אלעד מלכא: כנראה שהם מרוויחים משהו.

איתן כבל: ברור כשמש לאור הירח.

איתן כבל: אולי גם מהעמדה שאתה מציג מישהו אמור להרוויח.

איתן כבל: אני לא יכול לעבוד כך.

איתן כבל: זה שמישהו אומר לי שהוא נציג הציבור לא הופך אותו אוטומטית על אותו משקל.

איתן כבל: מה כוונתי?

איתן כבל: בסוף בסוף אתה צריך למצוא את האיזון הנכון.

איתן כבל: זה לא היום הרת עולם.

איתן כבל: גם מהדוגמאות שרעיה נתנה לא הרגשתי שהראש נדפק לי בקיר.

איתן כבל: אתה יודע מה הייתי מצפה?

איתן כבל: שהיו נותנים לי את הדוגמה של הפרסומת של בר רפאלי ואחיה.

איתן כבל: אני יוצא מנקודת הנחה שיכול להיות שזה חמק איכשהו מתחת לרדאר.

איתן כבל: זאת פרסומת שעוררה אי נוחות מאוד גדולה.

עליזה לביא: הציבור התלונן.

עליזה לביא: היה מי שבדק והוריד אותה.

איתן כבל: נכון.

איתן כבל: קודם כל, כל האמירות האלו הן חשובות, הן מייצרות איזון אחר גם כלפי הרשות, שגם הם יודעים שהם לא יכולים להתנהג כתמול שלשום.

איתן כבל: אני יכול לומר לך, לפחות ממה שאני שומע מיוליה - אני שומע יותר מידי מה שאני לא צריך לשמוע - שהיא מביאה איתה משהו אחר, הרבה יותר פתוח, הרבה יותר מתכתב עם המציאות של היום.

<אלעד מלכא: היום זה יוליה, מחר אתה לא יודע מי זה יהיה.

איתן כבל: ברור לי.

איתן כבל: אני יכול לומר לך גם שיכול לבוא מישהו שלוקח את הדברים בצעדים עוד יותר גדולים.

איתן כבל: יעקב אשר, בבקשה.

יעקב אשר: אדוני היושב-ראש, פניתי אליך, גם דיברנו על כך.

איתן כבל: ביקשת להעלות את הנושא.

יעקב אשר: ביקשתי להעלות נושא שהוא לא לב הנושא כאן היום, אבל אתה יודע - -

איתן כבל: גם הוא נושא.

יעקב אשר: גם הוא נושא.

יעקב אשר: כשפותחים את החוקים האלה, אפשר גם לתקן בדרך עוול.

יעקב אשר: בחוק הרשות השנייה יש אפשרות לבעלי זיכיון לשידורי רדיו לשדר בנוסף לשידורים העיקריים שלהם גם תוכן שידורי נוסף באמצעות תדר נוסף.

יעקב אשר: זה בזיכיון.

יעקב אשר: המדינה, שנתנה להם את הזיכיון, נתנה להם גם את זה.

יעקב אשר: אלא מה?

יעקב אשר: מבחינה טכנית יש בעיות.

יעקב אשר: מבחינה טכנית לא מספיק תדר אחד נוסף, במיוחד באזורים מסוימים שמתפרסים טופוגרפית על שטחים רחבים.

יעקב אשר: בעקבות השימוש שעושים באחד התדרים הקיימים חלק מהמאזינים באותו אזור בקושי מצליחים לקלוט, אם בכלל, את השידורים העיקריים.

יעקב אשר: זאת אומרת, יש לך את זה בזיכיון, אין לך את זה בפועל.

יעקב אשר: גם בחלק של עידן פלוס, כדי לאפשר לתחנות האזוריות שיש להן את האישור לקיים תוכן נוסף לשדר את התוכן הנוסף באמצעות עידן פלוס, צריך לתקן את חוק הפצת השידורים בהתאם, בגלל שעל פי המצב היום זכיין רדיו יכול לשדר באמצעות עידן פלוס בתחנת רדיו אחת.

יעקב אשר: זאת אומרת, בזיכיון עצמו ניתנה האפשרות, בפועל, בגלל איך שזה מופיע היום ובגלל שאין מחויבות של המדינה להקצות תדר אחר כי ודאי יגידו שאין מספיק תדרים וכו' - - אני לא יודע כמה תדרים מסתובבים באוויר על ידי פיראטים כאלה ואחרים.

איתן כבל: יש עוד, אחרי שהתחנות החרדיות קיבלו אישור.

יעקב אשר: אני לא יודע.

איתן כבל: סתם צוחק.

יעקב אשר: למה כל דבר פיראטי זה חרדי?

איתן כבל: לא, היה.

איתן כבל: אני יודע איך אני הגשתי את החוק.

יעקב אשר: היה.

איתן כבל: אמרתי.

יעקב אשר: ובזכותך נגמר.

יעקב אשר: היום יש אנשים שהם אינם פיראטיים, הם זכו כזכיין, רק הם לא מצליחים לממש את זה, לכן ביקשתי לשנות בחוק הרשות השנייה, בסעיף 72ו(2), במקום המילים "ממקום השידורים העיקריים" יבוא "בנוסף לשידורים העיקריים או שידורי תוכן השידורים הנוסף".

יעקב אשר: ככל שעלה בבדיקה מקצועית כי אכן קיימת הפרעה בקליטת תוכן השידורים הנוסף באמצעות תדר אחד בלבד, יוכל בעל הרישיון להקצות תדר נוסף עבור תוכן השידורים הנוסף או להגדיל את הספקי עוצמת המשדרים.

יעקב אשר: בקיצור, להפוך את זה למשהו שאפשר להשתמש בו.

יעקב אשר: זה בחוק הרשות השנייה.

יעקב אשר: בחוק הפצת שידורים, בסעיף 7, אני מבקש להוסיף בסוף סעיף קטן (3), שזה קשור לעידן פלוס: "וכן תוכן שידורים נוסף, כהגדרתו בסעיף 72, ככל שאושר לבעל הזיכיון".

יעקב אשר: המהות של הדבר זה שאנשים קיבלו זיכיון לתדר נוסף שהם אינם מצליחים טכנית לעשות אותו.

יעקב אשר: אחד, בגלל שאין חובה על עידן פלוס, שזה חלק נוסף, ושניים, בגלל החלק הטכני שהמדינה לא מקצה להם תדר נוסף, אחד בא על חשבון השני, ויצא שכרו בהפסדו.

איתן כבל: תודה, אדוני.

איתן כבל: אני רק רוצה לומר ברצינות לגבי התדרים.

יעקב אשר: שהתפרצתי לדלת פתוחה?

איתן כבל: לא.

איתן כבל: היום ב-16:00, בעזרת השם, אני מקווה שגם נסיים - -

יעקב אשר: את הטלגרף.

איתן כבל: את מה שנשאר עם מערכת הביטחון ואת הסמכויות האחרות.

איתן כבל: התדרים הם משאב.

איתן כבל: הם משאב במחסור מאוד מאוד גדול.

איתן כבל: אני אומר את זה בלי קשר לעניין עצמו, רק כדי להניח את הדברים.

איתן כבל: כשאדוני אומר "תדר שאפשר להעביר", הלוואי וזה היה כל כך פשוט.

איתן כבל: לא סתם זה בחוק, יש ועדה מיוחדת.

יעקב אשר: איך במכרז על הזכיינות נותנים לך לצפות שזה מה שאתה הולך לקבל?

איתן כבל: שמתי את זה כנקודת מוצא.

איתן כבל: לא לחינם רציתי שיהיה כאן דוד בן בסט, שהוא היושב-ראש של הרדיו האזורי.

יעקב אשר: אני מבקש להכניס את זה כבקשה, ואם לא, כהסתייגות שלי.

<נתי שוברט: לעניין שידורי תוכן נוסף.

<נתי שוברט: בחוק נקבע שבעל רישיון יכול לשדר תוכן נוסף, לא תדר נוסף, הווה אומר שכאשר בעל רישיון פונה לרשות השנייה, ופה הם יכולים בעצמם להסביר את זה יותר טוב אולי גם ממני, הוא יכול לקבל אישור לשדר תוכן נוסף לחלק מסוים באזור הזיכיון, ואז יש חלוקת זמן בין התוכן העיקרי לתוכן הנוסף.

<נתי שוברט: באותו זמן - בכל תדר שזה לא יהיה - אפשר לשדר תוכן אחד, או את העיקרי, או את הנוסף.

איתן כבל: מה שאתה אומר, כדי שאנחנו נבין את זה, זה לא שיש שני תדרים ואתה בתדר א' - -

יעקב אשר: לא, זה לא מדויק.

יעקב אשר: יש אפשרות לשני תדרים.

<נתי שוברט: אני רוצה רגע להסביר.

<נתי שוברט: לרוב התחנות בארץ יש שניים ושלושה תדרים.

<נתי שוברט: יש 4 תחנות במדינה שיש להן תדר אחד בודד.

<נתי שוברט: לתחנות במרכז הארץ, וזה במסגרת אותו תיקון בחוק, אפשר להקצות תדר נוסף על מנת שיוכלו לשדר תוכן נוסף.

<נתי שוברט: לכל יתר התחנות שמבקשות לשדר תוכן שידורים נוסף, המשרד - מטעם המשרד זה אני בתפקידי - מאשר שיש תדר שבו אפשר לשדר את התדר הנוסף.

<נתי שוברט: זה אחד משני התדרים שלהם.

<נתי שוברט: נגיד שיש תדר א' וב' ובחר אותו בעל רישיון בתדר א' לשדר תוכן שידורים נוסף בחלק מאזור הזיכיון שלו.

<נתי שוברט: מה הוא עושה?

<נתי שוברט: לוקח את תדר א', כאשר חלק מהיום זה שידור עיקרי, חלק מהיום זה השידור הנוסף.

<נתי שוברט: ברור שבאותו אזור שאליו מכוון השידור בתדר הנוסף לא ניתן לקלוט את התדר העיקרי.

<נתי שוברט: כנגד זה אין שום דרך לעשות.

איתן כבל: למה, כי הוא מפריע לו?

<נתי שוברט: לא, כי באותו זמן - -

יעקב אשר: אולי להתיר להם עוצמות אחרות.

<נתי שוברט: בשידור שעולה לאוויר אפשר להעביר רק תוכן אחד, או את העיקרי או את הנוסף, תלוי איזה פיד מכניסים למשדר.

<נתי שוברט: אם מכניסים לו את הפיד של התדר העיקרי, אז שומעים רק את העיקרי, לא את הנוסף, ולהיפך.

<נתי שוברט: מה שפה מבקש חבר הכנסת אשר זה בעצם לאפשר לתחנות עוד תדר אחד, כלומר, אם היו בדוגמה שנתתי תדר א' וב', אז שיהיה גם תדר ג', ואז בתדר ג' באותו אזור שכרגע בזמן הזה משודר התדר הנוסף הם יוכלו גם לשמוע את התדר העיקרי.

<נתי שוברט: זה לא מה שהיה בבסיס התיקון.

<נתי שוברט: התיקון אמר שאם בעל רישיון רוצה לפצל את השידורים שלו בין תוכן עיקרי לתוכן נוסף, הוא יכול בתדר שקיים לו, זה מתאפשר.

<נתי שוברט: עכשיו לעניין הקצאת תדרים.

<נתי שוברט: נכון, התדרים זה משאב מוגבל, כמו שהיושב-ראש ציין.

<נתי שוברט: אין לנו בלי סוף תדרים על מנת שכל אחד יוכל לשדר מה שהוא רוצה.

<נתי שוברט: אנחנו כבולים.

<נתי שוברט: יש לנו שכנים שגם הם משדרים, אסור לנו להפריע להם.

<נתי שוברט: זה מתייחס גם לעניין התדר וגם לעניין הספק השידור.

איתן כבל: זאת אומרת, אתה אומר שגם העלאת עוצמה, כפי שחבר הכנסת יעקב אשר אומר, משמעותה פגיעה.

<נתי שוברט: נכון.

יעקב אשר: אולי אפשר לעשות הגבלה, שלא תהיה תחנה אחת עם כמה וכמה תדרים.

יעקב אשר: זה נכון שכתוב שהמועצה לא תיתן אישור לתוכן נוסף אלא לאחר שניתן אישור לגבי אפשרות הקצאת תדרים.

יעקב אשר: ברור שבסוף יש מישהו שמקצה את התדרים, אבל בסעיף קטן (4) כתוב: "ניתן לבעל הזיכיון לשירותי רדיו אישור לתוכן שידורים נוסף, לא יינתן אישור השר לעניין אפשרות הקצאת תדרים נוספת לאותו בעל זיכיון, אלא אם כן נתגלו הפרעות בקליטת שידוריו".

יעקב אשר: ההתנגשות הזאת בין שניהם זה בדיוק מה שקורה, זאת אומרת, יש את הירידה באפשרות הקליטה.

יעקב אשר: למה אי אפשר להסדיר שלפחות תדר אחד מעבר לתדר הבסיסי יעבוד, אם לא שלושה?

<דנה נויפלד: הסיטואציה שאתה מדבר עליה נלקחה בחשבון כשההצעה הזאת נכתבה, אם אדוני זוכר.

<דנה נויפלד: למעשה, האפשרות לשדר תוכן נוסף זה סוג של שיפור למה שהיה בידי בעלי הזיכיון באותה תקופה.

<דנה נויפלד: זאת אומרת, הם קיבלו את האפשרות.

<דנה נויפלד: הם החזיקו מספר תדרים.

<דנה נויפלד: היו גם תחנות ששידרו תוכן מפוצל.

<דנה נויפלד: זה נועד לעגן בחקיקה ולעשות סדר גם בהקשר להליך משפטי שהתקיים אז בפני בג"ץ.

<דנה נויפלד: ההצעה הזאת באה ואומרת שהתחנה המשדרת יכולה, רשאית לבחור.

<דנה נויפלד: אגב, היא לא חייבת לפצל.

<דנה נויפלד: אם היא רוצה, יש הצדקה והיא עוברת את האישור של הרשות השנייה בעניין התוכן, היא יכולה לספק תוכן נוסף, אבל תדע כל תחנה, וגם אמרנו את זה פה בדיון, שזה עליה.

<דנה נויפלד: היא בוחרת.

<דנה נויפלד: היא קיבלה תדרים לכיסוי כל אזור הזיכיון שלה.

<דנה נויפלד: אם היא מפצלת את התוכן, היא צריכה לדעת, והיא גם יודעת, שבאזורים מסוימים, כמו שנתי הסביר, לא יכולים להיקלט במקביל שני תכנים, לכן היא מפסידה באזורים מסוימים בתוך אזור הזיכיון קליטה של אותם תכנים ראשיים.

<דנה נויפלד: היא בוחרת.

יעקב אשר: זה לא תלוי בכמות תדרים.

יעקב אשר: יכולים להיות ארבעה תדרים לתחנה אחת?

<דנה נויפלד: אם יש מספר תדרים - -

יעקב אשר: אז בוא נגדיר את זה באחד על הבסיס.

<דנה נויפלד: זה תלוי בגודל ובטופוגרפיה.

יעקב אשר: יכול להיות שיש תחנות רדיו שאין להן את הבעיה כי יש להן מספיק תדרים?

<דנה נויפלד: לא.

<דנה נויפלד: אם יש להן אזור גיאוגרפי מאוד קטן, עם הרים וגבעות באמצע, ויש קושי - -

איתן כבל: מספר תדרים זה לא צ'ופר.

יעקב אשר: זה מה שיש.

איתן כבל: לא.

איתן כבל: זה צורך מקצועי, טכני.

איתן כבל: יש אחד שמקבל תדר אחד ושומעים אותו חלק בכל מקום.

איתן כבל: לא רק זה, הוא עוד עובר לאזורים אחרים מעבר למה שמותר לו.

איתן כבל: זה כמו שאתה מסתובב עם מכשיר קשר שאתה צריך מן תחנת ממסר כדי שהיא תדע להעביר אותך מעבר לנקודה המסוימת בה אתה נמצא.

איתן כבל: אותו דבר כאן.

איתן כבל: מספר התדרים הוא לא צ'ופר שכל אחד יכול לעשות - -

יעקב אשר: התדר הנוסף שקיים לתחנה כלשהי – נגיד שיש לה אחד - בא על חשבון התדר הקיים?

יעקב אשר: הם מתחלקים ביחד על אותו עומס?

<נתי שוברט: לא.

<נתי שוברט: היום, כפי שהסברתי קודם - -

יעקב אשר: היום עושים פיצול בתוכן.

<נתי שוברט: כמות התדרים בתחנות הרדיו האזוריות היא מעל 2.5 בממוצע לתחנה.

<נתי שוברט: כמות התדרים, בין אם היא 1,2 או 3, נקבעת לפי גודל אזור הזיכיון.

<נתי שוברט: ככל שאפשר להסתפק בתדר אחד, מקצים תדר אחד.

<נתי שוברט: אם גודל אזור הזיכיון הוא כזה שצריכים שני תדרים, מקצים שני תדרים.

<נתי שוברט: יש כאלה שיש להם גם שלושה תדרים בגלל הגודל של אזור הזיכיון.

<אתי בנדלר: זה רק גודל או גם טופוגרפיה?

איתן כבל: גם טופוגרפיה.

<נתי שוברט: ברור, זה הולך ביחד.

<נתי שוברט: גם טופוגרפיה.

<נתי שוברט: שיהיה ברור, היום בישראל אין אף תחנה שיש לה פחות משני תדרים, זה בעקבות התיקון בחוק שנעשה.

<נתי שוברט: אין היום פחות משני תדרים.

<נתי שוברט: כדי לשדר תוכן נוסף לוקחים אחד מהתדרים.

<נתי שוברט: אם זה שניים, אז בוחרים אחד.

<נתי שוברט: בחלק מהיום משדרים בו את התוכן הנוסף, לא את העיקרי.

<נתי שוברט: אם יש שלושה תדרים, אז בוחרים אחד שבכיסוי שלו נמצאת אותה אוכלוסייה שאליה מכוונים השידורים בעלי התוכן הנוסף.

<נתי שוברט: באותו חלק מהיום שמשודר התוכן הנוסף אי אפשר לקלוט את התוכן העיקרי אם השניים האחרים לא באיזה שהוא אופן מכסים אותו.

יעקב אשר: אתה אומר שזה עניין טכני.

<נתי שוברט: נכון.

<נתי שוברט: פנו אלינו לפחות שתי תחנות ואמרו, "תראו, מאזינים שהיו רגילים לשמוע 24 שעות ביממה את התוכן העיקרי, עכשיו כשאנחנו מפעילים תוכן נוסף, בחלק מהיום הם לא יכולים לשמוע את התוכן העיקרי".

איתן כבל: זה בחוק כבר.

איתן כבל: כבר הזכרנו את הדברים האלה מראש.

איתן כבל: כבר ידענו מראש שפעולה מן הסוג הזה תתקיים.

איתן כבל: זה לא מצב שהוא חדש, שאתה אומר לנו עכשיו - -

יעקב אשר: השאלה אם הוא בר פתרון או לא, זאת השאלה.

יעקב אשר: עד שאנחנו לא לוחצים אנחנו לא מקבלים פתרונות.

יעקב אשר: הייתי רוצה שיתייחסו גם לחלק השני.

יעקב אשר: אני מבין שבכל מה שקשור לעידן פלוס יש הגבלה.

יעקב אשר: זכין רדיו יכול לשדר באמצעות עידן פלוס בתחנת רדיו אחת בלבד.

יעקב אשר: זה מכיוון אחר לגמרי.

<דוד בן בסט: אני רוצה להתייחס לשתי סוגיות.

<דוד בן בסט: סוגיה אחת, מה שנתי ודנה אמרו מדויק להפליא.

<דוד בן בסט: כשאנחנו הגענו להסכמות כפי שהגענו, הגענו להסכמות שנמצאות היום בחוק.

<דוד בן בסט: נתי וגם דנה מאוד מאוד דייקו.

<דוד בן בסט: זאת אומרת, אנחנו לקחנו בחשבון את האפשרות הזאת.

<דוד בן בסט: עכשיו לגבי עידן פלוס.

<דוד בן בסט: אני אדם של כבוד.

<דוד בן בסט: אני יכול להעיד על עצמי שאני עומד מאחורי מה שסיכמנו אז.

<דוד בן בסט: אני אשמח אם יתנו לי עוד 20 תדרים, אבל הסיכום היה כפי שהובא בחוק ונמצא היום.

יעקב אשר: מה היה הסיכום לגבי עידן פלוס?

<דוד בן בסט: כשאנחנו עשינו את זה לא נתנו את הדעת על עידן פלוס.

<דוד בן בסט: אתה צודק, זה לא היה רלוונטי.

<דוד בן בסט: אם משרד התקשורת יסכים והרשות השנייה, אנחנו נשמח להעלות את התדר הנוסף גם לעידן פלוס.

<דוד בן בסט: זה מה שיכול לפתור את הבעיה.

<דוד בן בסט: זאת סוגיה שמשרד התקשורת צריך לדון בה ולתת את דעתו על העניין.

איתן כבל: יש לכם תשובה לגבי עידן פלוס?

יעקב אשר: אין לי בעיה שזה יחכה עד שיעשו את הבדיקות.

יעקב אשר: למחר תגיעו עם תשובה.

יעקב אשר: הבאתי את זה גם כבקשה להצעה וגם כהסתייגות.

<דנה נויפלד: אנחנו נבדוק את זה.

<דנה נויפלד: גם עידן פלוס זה משאב מוגבל מבחינת איזה תכנים יכולים להיכנס.

<דנה נויפלד: אם מכניסים שידורי רדיו, יהיה פחות מקום לערוצי טלוויזיה.

יעקב אשר: אבל קיימים ערוצי רדיו.

<דנה נויפלד: נכון, אבל זה תופס קיבולת מסוימת.

יעקב אשר: תעשו איזו הגבלה, שלא יהיה מצב שלתחנה אחת יהיו ארבעה תדרים.

איתן כבל: אני לא חושב שיש למישהו - -

<דוד בן בסט: אני חושב שדנה מאוד מדייקת.

<דוד בן בסט: רק דבר אחד אני רוצה להבהיר.

<דוד בן בסט: ברוחב סרט מסוים שעובר על תחנת טלוויזיה יכולים לעבור המון תחנות רדיו.

<דוד בן בסט: הם צריכים לתת את הדעה המקצועית שלהם.

<דוד בן בסט: אני לא חושב שיש כאן בעיה.

<דוד בן בסט: אני מרשה לעצמי לומר שאני לא חושב שתהיה כאן בעיה, כי המון תחנות רדיו יכולות להיכנס בדיוק על אותו רוחב סרט שנכנסת תחנת טלוויזיה אחת.

<דוד בן בסט: זה לא מלא לגמרי, יש לנו עוד מלא.

<דוד בן בסט: רוב תחנות הרדיו האזורי לא משתמשות בעידן פלוס.

<דוד בן בסט: אני משתמש בו, אבל לא כולם משתמשים בו.

<דוד בן בסט: יש שם המון מקום.

<דוד בן בסט: על זה משרד התקשורת צריך לתת את הדעת.

יעקב אשר: אני מבקש בדיקה.

איתן כבל: הבקשה של חבר הכנסת יעקב אשר מונחת כאן לפנינו.

איתן כבל: אני מבקש לעשות את המאמץ כך שלפחות על החלק של עידן פלוס נוכל לתת תשובה.

איתן כבל: בסדר, יעקב?

יעקב אשר: מאה אחוז.

<אתי בנדלר: אני רק רוצה להעיר, חבר הכנסת אשר.

<אתי בנדלר: אמרת, "אני רוצה שאם זה לא יתקבל תהיה הסתייגות".

יעקב אשר: תשאירי את זה כהסתייגות.

<אתי בנדלר: אני לא יכולה לכתוב הסתייגות כל עוד אין הצבעה.

<אתי בנדלר: אני מבקשת שאחרי שתהיה הצבעה - -

יעקב אשר: אני אבוא גם להציג את זה.

<אתי בנדלר: זה מאוד חשוב.

יעקב אשר: עכשיו את יודעת שהיושב-ראש ואני עובדים על מערכת הסתייגויות נפרדת, אבל אנחנו נטפל בעניין הזה.

איתן כבל: תודה, אדוני.

איתן כבל: אני רוצה להעלות את הנושא הנוסף שמונח כאן לפתחנו.

יעקב אשר: אני כן מבקש, למרות שהעניין של התדרים, העניין הטכני והכל נטחן עד דק, גם כאן לנסות ולראות אולי אפשר בתחנות קטנות יותר שאין להן יותר מידי תדרים - -

איתן כבל: אני לא רוצה, יעקב - -

יעקב אשר: אל תשלה אותי.

איתן כבל: חברי, אני באמת אומר לך, כיוון שהייתי בדיון - -

יעקב אשר: פה אין מה לבדוק.

איתן כבל: אין מה לבדוק.

איתן כבל: תראה, אמר לך דוד בן בסט ביושר, היה קרב גם על החלק ההוא.

איתן כבל: זה לא היה עניין של מה בכך.

איתן כבל: אתה מבין?

איתן כבל: אני לא רוצה לפתוח את כל הדיון, ברשותך.

איתן כבל: עברנו את זה.

איתן כבל: האמת, אני אגיד לך משהו, אפילו סירבתי לקבל את הנוסח המוצע המקורי.

איתן כבל: אני לא רוצה לפתוח כאן את הדיון.

איתן כבל: דוד זוכר בדיוק.

איתן כבל: אני פה גם ככה בדחילו ורחימו נוגע בהליך הזה.

איתן כבל: הנקודה הנוספת שאני רוצה עוד להעלות אותה כאן לסדר היום ונוגעת לערוצים היא עניין החדשות.

איתן כבל: אני רוצה לשים את הדברים.

איתן כבל: מקומה של הרגולציה בקביעה אם הערוצים יכולים להאריך את זמן החדשות על פי - -

<דנה נויפלד: החלטה על אורך המהדורה.

איתן כבל: ההחלטה על אורך המהדורה.

איתן כבל: גם בעניין הזה יש חילוקי דעות.

איתן כבל: רעיה, את רוצה להציג, או שאני אאפשר - - ?

<רעיה עדני: זה מאוד קצר.

<רעיה עדני: מדובר בסעיף שמבטל את הסמכות של הרשות השנייה לקבוע את האורך של מהדורת החדשות.

<רעיה עדני: אנחנו חושבים שהערוצים יכולים כל אחד לשדר את מהדורת החדשות באורך שהם חפצים בו, והם יכולים לבחור באירועים ספציפיים אם להאריך או לקצר את מהדורת החדשות, זה ערוץ מסחרי שלהם, ללא קבלת אישור מהרשות השנייה.

<דבורה קמחי: אנחנו מבקשים לקבל את ההצעה שהוצעה על ידי המדינה.

<דבורה קמחי: אנחנו חושבים שהעורך הראשי של החדשות הוא זה שאמור לקבוע מה אורך המהדורה.

<דבורה קמחי: המצב שאנחנו צריכים מידי פעם לבקש מהרשות השנייה הארכה של 5 דקות או 10 דקות נראה לנו מיותר.

<דבורה קמחי: נקבע בחוק עורך ראשי.

<דבורה קמחי: צריך להפקיד בידיו את הסמכות הזאת.

<דבורה קמחי: הסעיף מבחינה היסטורית, ואולי היועצת המשפטית של הוועדה תזכור את זה - -

<אתי בנדלר: די מביך שאני צריכה לזכור את כל - -

<דבורה קמחי: היו 3 בעלות זיכיון בערוץ 2.

<דבורה קמחי: עלה חשש שכל אחת תרצה לשדר את החדשות בשעה אחרת, לכן היה צריך לתת בידי גורם אחד את הסמכות להחליט על שעת החדשות ואורך החדשות.

<לאה ורון: מה האורך שלהן היום?

<דבורה קמחי: שעה.

עליזה לביא: אם כבר מדברים היסטוריה, אז היא הייתה פחות, אבל אז האריכו בתמורה לפרסומות נוספות שניתנו.

עליזה לביא: אתם זוכרים את כל ההשתלשלות.

יעקב אשר: לפני ואחרי החדשות?

עליזה לביא: ברור, כי אם הם מאריכים את המהדורות זה יותר זמן פרסומות.

<דבורה קמחי: לא בהכרח.

עליזה לביא: ותוכן שווקי.

איתן כבל: לחדשות אסור.

<רעיה עדני: אסור בחדשות.

<דבורה קמחי: אין בחדשות תוכן שווקי.

<דבורה קמחי: תאגיד השידור הציבורי לא מוגבל באורך החדשות שלו.

<דבורה קמחי: אני לא רואה שום סיבה - -

איתן כבל: קשת, רשת, מישהו מכם רוצה להתייחס?

<שרית הכט: אנחנו מסכימים עם העמדה שהוצגה כאן על ידי דבורה.

<לאה ורון: מה אורך המהדורה אצלכם?

<שרית הכט: אותו דבר, שעה.

עליזה לביא: הם ביחד, כי יש הרי פיקוח, יש רגולציה.

<יוליה שמאלוב ברקוביץ': כבר יש שעה.

איתן כבל: אילאיל ושרית, אתם באותה עמדה, זאת אומרת, אתם יכולים להפסיק - - ?

<שרית הכט: אנחנו כרוכים זה בזה.

<יוליה שמאלוב ברקוביץ': קודם כל, היופי בוועדה הזאת זה שעל אף שהם מתחרים לפעמים הם גם ביחד.

<יוליה שמאלוב ברקוביץ': זה ממש מלבב את הלב.

איתן כבל: מרגש מאוד, צודקת.

<יוליה שמאלוב ברקוביץ': אני אומרת את זה בשיא הרצינות.

<יוליה שמאלוב ברקוביץ': אני לא הייתי צינית בכלל.

איתן כבל: אני כן.

<יוליה שמאלוב ברקוביץ': אדוני היושב-ראש, אני מבקשת להשאיר את הסמכות לרשות השנייה בנושא החדשות.

<יוליה שמאלוב ברקוביץ': אני רוצה להזכיר, והיית שותף מלא לוועדת קיש, שבוועדת קיש הנושא הזה עלה וירד מהפרק.

<יוליה שמאלוב ברקוביץ': אנחנו סיכמנו שמה שעולה אצל קיש לא עולה מחדש כאן.

<יוליה שמאלוב ברקוביץ': אני לא מבינה מדוע זה עולה עוד פעם.

<יוליה שמאלוב ברקוביץ': אם כבר זה עלה, אני מבקשת להסיר את הסעיף הזה, לא לגעת בו, מאחר ומה שמעניין אותנו זה האינטרס הציבורי.

<יוליה שמאלוב ברקוביץ': האינטרס הציבורי הוא לדעת בדיוק כמה זמן חדשות יש לו.

<יוליה שמאלוב ברקוביץ': לא יכול להיות שיבוא קשת ויגיד 21:30, מחר רשת תעשה 21:15, מחרתיים ערוץ 10 יחליט 20:45.

<יוליה שמאלוב ברקוביץ': נכון להיום אנחנו כמעט ולא מגבילים בחדשות.

<יוליה שמאלוב ברקוביץ': יותר נכון, כשיש אירועים מיוחדים אנחנו מאריכים את החדשות.

<יוליה שמאלוב ברקוביץ': מהדורת חדשות אחת שמחולקת לשתי חברות זה דבר גרוע מאוד.

<יוליה שמאלוב ברקוביץ': אסור לתת לחברות כמו קשת ורשת להלחיץ את חברת החדשות ולהגיד, למשל, כדי לחסוך קצת כסף, "תאריכי את המהדורה לעוד חצי שעה, אנחנו שילמנו לך, אנחנו מבקשים עכשיו עוד שעה חדשות".

<יוליה שמאלוב ברקוביץ': אם היא תגיד "לא", אז הם יאמרו לה, "מה זה "לא", אנחנו הדירקטוריון שלך, אין דבר כזה.

<יוליה שמאלוב ברקוביץ': " אני מבקשת, אדוני היושב-ראש, לא לגעת בסעיף הזה, להשאיר את הסמכות בידי הרשות השנייה.

<יוליה שמאלוב ברקוביץ': אנחנו יודעים, כמו שאמרת קודם, להתנהל בצורה מאוזנת, בצורה נכונה.

<יוליה שמאלוב ברקוביץ': צריך לשאול את מי שעושה את החדשות.

<יוליה שמאלוב ברקוביץ': דרך אגב, גם שם יש מחלוקת, לדעתי.

<יוליה שמאלוב ברקוביץ': חלק מהם חושבים שכן צריך להאריך, חלק חושבים שלא.

<יוליה שמאלוב ברקוביץ': אין ברירה אלא להסתמך על הגוף הרגולטורי שעוסק בזה.

<יוליה שמאלוב ברקוביץ': אנחנו מתנגדים לזה בצורה נחרצת.

<דנה נויפלד: רק אני רוצה להסב את תשומת לב הוועדה ולהזכיר שגם בוועדת קיש וגם פה דובר על כך שהרשות השנייה איננה מאשרת לוח שידורים.

<דנה נויפלד: היא מפקחת בדיעבד, היא לא מפקחת מראש.

<יוליה שמאלוב ברקוביץ': זה לא קשור, זה לא אותו סעיף.

<דנה נויפלד: התיקונים האלה עולים בקנה אחד, זאת אומרת, לצאת מהפיקוח מראש, לעבור לפיקוח בדיעבד.

<דנה נויפלד: ריבוי הערוצים מאפשר לכל תחנה לקבוע את התכניות שלה.

<דנה נויפלד: ירצה הצופה, יפריע לו שהמהדורה ארוכה מידי, תהיה לו חלופה בדמות ערוץ אחר שיציע מהדורה שהיא קצרה.

<דנה נויפלד: אני חולקת על דעתה של יושבת ראש המועצה.

<דנה נויפלד: השידורים האלה בהחלט קשורים זה בזה, כי אם אנחנו בגישה שהרשות השנייה לא קובעת יותר תכנים אלא רק מאשרת בדיעבד שיעמדו בכללים, אין שום סיבה שהיא תאשר מראש את אורך המהדורה.

<יוליה שמאלוב ברקוביץ': יש פה איזו שהיא הטעיה, גם של מי שבא לכאן וגם של הציבור.

<יוליה שמאלוב ברקוביץ': הרשות השנייה לעולם לא קבעה תכנים.

<יוליה שמאלוב ברקוביץ': אני לא מבינה למה צריך לחזור על המשפט "הרשות השנייה כבר לא תקבע תכנים".

<יוליה שמאלוב ברקוביץ': לא קבענו תכנים אף פעם.

<יוליה שמאלוב ברקוביץ': התכנים הגיעו לרשות, הרשות בחנה אותם.

<יוליה שמאלוב ברקוביץ': אני יודעת מה קורה בתקופתי עכשיו.

<יוליה שמאלוב ברקוביץ': המנכ"ל יכול לתקן אותי.

<יוליה שמאלוב ברקוביץ': האם אי פעם קבענו?

<יפעת בן חי שגב: אני מבקשת להעיר ביחס לערוצים הייעודיים שעדיין בפיקוחה של המועצה לשידורי כבלים ולוויין.

<יפעת בן חי שגב: הם משדרים חדשות ללא הגבלה.

<יפעת בן חי שגב: תפיסתנו הייתה, והיא עודנה, שאין להגביל את שידורי החדשות.

<יפעת בן חי שגב: זה בדיוק המשאב שאפשר וראוי להניח בידי הצופה.

<יוליה שמאלוב ברקוביץ': אבל ערוץ 20 לא קיבל איזה שהוא קנס על זה שהוא שידר יותר מידי חדשות?

<קריאה: הוא קיבל, לפני חוק קיש.

<יפעת בן חי שגב: אני הצעתי לך קודם ללמוד.

<יוליה שמאלוב ברקוביץ': למה את כל הזמן שולחת אותי ללמוד, אני לא הבנתי.

<יוליה שמאלוב ברקוביץ': יש לי שלושה תארים, גברתי.

<יוליה שמאלוב ברקוביץ': אני לא מבינה את זה.

<יוליה שמאלוב ברקוביץ': זה פשוט מצחיק.

<יוליה שמאלוב ברקוביץ': אני שומעת אותך כל יום.

<יוליה שמאלוב ברקוביץ': את מבקשת ממני כל פעם ללכת ללמוד.

<יוליה שמאלוב ברקוביץ': אני יודעת שאת יושבת ראש מועצת הכבלים והלוויין, את לא יושבת הראש של ההשכלה הגבוהה במדינת ישראל.

<יוליה שמאלוב ברקוביץ': אני לא מבינה למה צריך לשלוח אותי.

<יוליה שמאלוב ברקוביץ': אגב, אני לא בטוחה שמי שהוא ד"ר למד הכל, נראה לי שיש עוד הרבה מה ללמוד.

<יוליה שמאלוב ברקוביץ': זה נראה לי קרב של בנות בבוץ כרגע.

<יוליה שמאלוב ברקוביץ': לא הבנתי איך הבאת אותי למצב הזה.

<יפעת בן חי שגב: זה לא ראוי לתגובה.

<יוליה שמאלוב ברקוביץ': אז אני מפסיקה אותו ברגע זה.

<יוליה שמאלוב ברקוביץ': לא צריך להגיד דברים רק כדי לקבל כותרת.

איתן כבל: אני רוצה להעיר ליפעת.

איתן כבל: אני לא יודע כמה תארים יש לה - -

<יוליה שמאלוב ברקוביץ': שלושה.

איתן כבל: יפעת, אני לא מקבל את הטון המתנשא כלפיה, הערתי לך כבר פעם קודמת.

איתן כבל: אני אומר את זה, יפעת, בחברות.

איתן כבל: כמו שאת רוצה שאני אגן עלייך כשמדברים אלייך כך, כך אני לא רוצה שאת תנהגי כלפיה בצורה הזו.

איתן כבל: זה כבר מידי בולט.

איתן כבל: גם כבדי שמיעה שמו לב לזה.

<יפעת בן חי שגב: אני רק יכולה להגיד לך שטון זה דבר שנתון לפרשנות.

איתן כבל: בגלל זה אמרתי שגם כבדי שמיעה שמו לב לזה.

<יפעת בן חי שגב: בעיני המאזין, אדוני היושב-ראש.

איתן כבל: אני מדבר ברצינות.

איתן כבל: בכבוד אני אומר את זה.

יעקב אשר: אם לא תעצור את זה פה, מה אני אעשה בלי ליבה בכלל?

יעקב אשר: אני משוסע.

איתן כבל: אני מבין את המתחים, את הבעיטות, זה בסדר גמור, זה לא מפריע לי, זה חלק מהעניין, אבל אני לא מקבל כשעוברים את הגבולות האלה.

איתן כבל: אני, ברשותכם, רוצה להגיד את הדבר הבא.

איתן כבל: העניין הזה שמצד אחד באים ואומרים לי שבחדשות כל אחד יעשה מתי שהוא רוצה, איך שהוא ירצה, זה דבר שמשאיר את הצופה במצב שאין לו לאן ללכת, כי בוקר אחד ההוא עושה, בצהריים ההוא פועל, ביום שלישי ההוא, זאת אומרת, כל אחד בזמנו.

<לאה ורון: למעט הפרסומות.

איתן כבל: למעט הפרסומות.

איתן כבל: כשאני צופה בזה ב-vod, אני אומר, כל הזמן הזה אנשים חיכו עד שהגיעו להמשך.

<דבורה קמחי: זה מטה לחמנו.

איתן כבל: קשה להגיד עלי שאני לא נאבק עבור מטה לחמכם.

עליזה לביא: את ידעת שלשם זה הולך.

איתן כבל: מה העניין?

איתן כבל: אני רוצה לבוא ולומר לכם ממקום אחר.

איתן כבל: אני מוכן ללכת על נקודת איזון.

איתן כבל: אני לא אצביע על זה עכשיו, אני רוצה שנחשוב על זה.

איתן כבל: אני חושב שבאותו יום שערוץ 10 האריך את המהדורה היה בזה שכל, אבל אני לא מוכן לקבל את זה כשיטה שאין לה סוף.

איתן כבל: אני חושב שבמקרים מיוחדים - -

יעקב אשר: אפשר לקבוע עד - -

איתן כבל: כשאתה קובע עד שם, כולם מגיעים עד שם.

איתן כבל: אני לא רוצה לייצר מצב שבו זה יהיה ייהרג ובל יעבור, זאת אומרת, לא לתת להם לחרוג דקה מהיכולות שלהם, אבל אני גם לא רוצה להפוך את זה, יש עוד תכניות אחרי.

איתן כבל: אני מופתע מעמדת קשת ורשת, שאמנם יש להן חברת חדשות אחת, אבל בכל זאת בוקר אחד את מבקשת ככה, צהריים - -

<יוליה שמאלוב ברקוביץ': מי מחליט?

איתן כבל: זה מה שאני אומר.

איתן כבל: אני רוצה להציע הצעה שמייצרת איזון, שזה לא הופך להיות עניין של יום ביומו.

איתן כבל: אני עדיין לא יודע איך להגיד את זה.

<יוליה שמאלוב ברקוביץ': זה קיים היום.

איתן כבל: יכול להיות שזה כבר קיים, יקירה, אני לא אמרתי שלא.

<אתי בנדלר: מה קיים?

<יוליה שמאלוב ברקוביץ': מה שקורה היום זה שבמקרים מיוחדים, כשיש בקשה של עורכי חדשות, ואנחנו עושים את זה מידי פעם - -

איתן כבל: מה זו "בקשה"?

איתן כבל: הוא יכול לדעת לפי התקדמות - -

<יוליה שמאלוב ברקוביץ': אם יש אירוע חדשותי שהם מבקשים להאריך את החדשות, אם יש משהו שהוא מעבר, הם מתקשרים.

<יוליה שמאלוב ברקוביץ': אנחנו עובדים בצורה מאוזנת.

<יוליה שמאלוב ברקוביץ': אם יש אחד שביקש, אנחנו - -

איתן כבל: את יודעת איפה הרגשתי לא נוח כצופה?

איתן כבל: כשהיה את הגמר של אלה מהאירוויזיון.

איתן כבל: איפה זה היה?

<קריאה: בקשת.

איתן כבל: לא ראיתי את הגמר.

איתן כבל: אדם פוליטי באופן טבעי עבר לערוץ 10.

איתן כבל: אני זוכר שהיה כזה מעבר.

איתן כבל: אני אומר את הדברים כמו שהם.

איתן כבל: אני לא יודע, צריך למצוא בכל זאת איזה - -

<אסף אמיר: בתור אזרח ראיתי את נאום ארבעת הדגלים, את ראש הממשלה.

איתן כבל: ופתאום נעלמו לך.

<אסף אמיר: ראיתי את ראש הממשלה נואם.

<אסף אמיר: איך שזה נגמר ועברו למזג האוויר ולתכנית, אמרתי - -

איתן כבל: כאן הנקודה.

איתן כבל: מצד שני, יש פה הפקה שהושקעו בה סכומים אדירים, אני לא יכול לזלזל בזה.

איתן כבל: אני רוצה, גברתי, לחשוב בעניין הזה עד מחר, כי בכל זאת חברותיי ביקשו ממני לא להצביע היום בעניינים האלה.

איתן כבל: אני רוצה לאפשר להן גם להשתתף.

עליזה לביא: מתי ההצבעה?

איתן כבל: מחר.

איתן כבל: מחר זה רק הקראה והצבעות.

איתן כבל: אלו 4 הרגליים המרכזיות, הכבדות שמונחות לפתחנו.

איתן כבל: כשנגיע לסעיפים שלא דיברנו בהם ולא עסקנו בהם, בוודאי שאני אאפשר.

איתן כבל: ראיתם כמה כל אחד מן הנושאים האלה הוא נושא כבר ובעל משמעות.

<דבורה קמחי: אני רוצה לחזור לעניין החדשות ולשאול, מה ההבדל בין קביעת משך הזמן של החדשות לשאר התכניות?

<דבורה קמחי: למה כשמדובר בקביעת לוח השידורים היד מאוד קלה וברור לכולם שבעל הרישיון הוא זה שמחליט, אבל לגבי חדשות הרשות צריכה להחליט?

איתן כבל: זה יילקח בחשבון.

<רעיה עדני: יש אירועים חדשותיים שמחייבים להאריך את המהדורה.

<רעיה עדני: זה תפקידו, ואת זה אני אומרת בתור בן אדם שגם עבד במערכת חדשות בטלוויזיה, של העורך הראשי, שהוא בדרך כלל איש מקצוע מהמעלה הראשונה.

<רעיה עדני: בעולם שיש הפרדה בין חברת החדשות לחברה הפרסומית נכון שהבלמים והאיזונים יישארו בתוך הערוצים עצמם, אין שום סיבה שגורם ממשלתי או ציבורי יתערב בדבר הזה.

איתן כבל: יילקח בחשבון.

<איתמר חרמון: אדוני היושב-ראש, לקראת הדיון מחר יש עוד המון סעיפים מאוד משמעותיים לגבי סמכויות המועצה שעוד לא התחיל הדיון לגביהם.

<איתמר חרמון: מדובר בסעיפים מאוד מאוד משמעותיים.

איתן כבל: תודה, אדוני.

איתן כבל: אתה עושה לנו ספוילר.

<קריאה: מתי זה יקרה?

איתן כבל: מחר ב-11:30.

<איתמר אביטן: כבוד היושב-ראש, יש סעיף שמבחינתנו הוא מאוד מאוד קריטי ולא עלה לדיון.

<איתמר אביטן: חשבתי שיהיה מספיק זמן לדיון עליו.

<איתמר אביטן: מדובר בסעיף 59א.

איתן כבל: מה הוא אומר?

<איתמר אביטן: מחיקת הפקות המקור במדינת ישראל, ש-40% לפחות מכלל שידורי הטלוויזיה יהיו הפקות מקומיות.

<איתמר אביטן: למרות שזה נידון בקיש ואמרו שלא ידונו בזה, אני רואה, גם בעדכון שיצא היום בבוקר, את הניסיון למחוק את הסעיף הזה.

<איתמר אביטן: אני לא יודע איך זה עלה, איך זה בכלל עדיין מופיע.

עליזה לביא: אמרנו שמושכים את זה.

<איתמר אביטן: בסדר, מושכים מושכים, אבל אנחנו יושבים פה ומחכים לדעת שזה נמשך.

איתן כבל: חברות וחברים, על מה שסוכם וכבר אושר בוועדת קיש אני הודעתי, גם על דעתו של חבר הכנסת קיש, שזה לא יעלה בדיונים האלה.

איתן כבל: על מה שהוצבע, למעט הערוץ דובר השפה האמהרית.

איתן כבל: אפילו לא ה-bid.

<יוליה שמאלוב ברקוביץ': מה, לא תעלה את זה?

איתן כבל: נראה אחרי 16:00 מחר.

איתן כבל: מה שסיכמנו זה מה שעולה.

<איתמר אביטן: זה לא רק עניין של הצבעה, זה היה נושא שנדון.

<אתי בנדלר: יש אמירה מפורשת של קיש שאפשר לדון בזה בחוק ההסדרים.

איתן כבל: חברים, עזבו את זה, שאלו יהיו הצרות שלך.

<איתמר אביטן: זו צרה.

איתן כבל: אני יודע.

<אתי בנדלר: זו צרה גדולה, צריכים לדון בה.

איתן כבל: צריך לדון בה.

איתן כבל: נטפל בזה.

איתן כבל: תודה רבה לכם, הישיבה נעולה.